U Novom Sadu obeležen dan podrške žrtvama torture | Autonomija\nU Novom Sadu obeležen dan podrške žrtvama torture\n26 juna 2008\nVolonteri Sigurne dečje kuće u Novom Sadu delili su danas građanima na kupalištu „Štrand“ propaga…\nVolonteri Sigurne dečje kuće u Novom Sadu delili su danas građanima na kupalištu „Štrand“ propagandni materijal, u okviru obeležavanja Međunarodnog dana podrške žrtvama torture.\nPrema rečima Milice Čamangos, rukovodioca Sigurne dečje kuće, kroz tu ustanovu do sada je prošlo više stotina zlostavljane, zanemarene ili zloupotrebljene dece, najčešće pristigle posle pokušaja nelegalnog prelaska granice.\n„Trenutno u kući imamo 15 dece, pet beba i još desetoro dece uzrasta od tri do 18 godina. Ukupni kapacitet naše kuće je tridesetoro mališana“, rekla je Milica Čamangos.\nRad Sigurne dečje kuće finansira se iz gradskog budžeta sa 19 miliona dinara godišnje, a prema rečima članice Gradskog veća zadužene za decu i brigu o porodici Novke Mojić, taj iznos bi se, kroz najavljeni rebalans budžeta, mogao povećati.\nNovka Mojić je najavila da će se zauzeti da i Sigurna ženska kuća u Novom Sadu, koja posluje na principu projekta, uđe među institucije čiji se rad finansira iz gradskog budžeta.\nSigurna ženska kuća sada se iz budžeta finansira sa šest miliona dinara, dok je još 20 miliona obezbeđeno za projekte osposobljavanja žena kada napuste kuću.


Desetu pobedu gostiju možemo da naplatimo po kvoti 2,65 - Sportske novosti\nNaslovna Fudbal H2H Fudbal Desetu pobedu gostiju možemo da naplatimo po kvoti 2,65\nEkipe St. Gallena i Luzerna sastaće se ove subote u terminu od 19 sati po našem vremenu, a taj meč odigraće se u sklopu 1. kola švajcarske Super League.\nSt. Gallen je prošlu sezonu završio na 6. poziciji sa ukupnim učinkom od 13 pobeda, 7 remija i 16 poraza te su na svom kontu imali 46 bodova.\nLuzern je zauzeo 5. mesto na tabeli, sa istim brojem bodova kao i St. Gallen, ali su za razliku od ovog rivala oni izborili plasman u kvalifikacije za Ligu Evrope. Tokom sezone ostvarili su 14 pobeda, 4 remija, kao i 18 poraza.\nIako će ovo biti njihova prva zvanična utakmica nakon dva meseca, zbog čega je veoma teško prognozirati konačan ishod, sudeći po rezultatima sa prethodnih susreta danas možemo da očekujemo pobedu gostiju.\nNaime, ekipa Luzerna nije pretrpela poraz od ovog rivala ni na jednoj od poslednjih 9 utakmica, a, štaviše, na svakoj od njih uspeli su da dođu do sva 3 boda.\n2 @2,65 (9 od poslednjih 9)\nPrethodni tekstTiket dana – 20. jul 2019.\nSledeći tekstDva nova “lica” u Lilu


Zbog rušenja u Hercegovačkoj ulici u Beogradu su hiljade ljudi protestovale\nNalaze u policijskom izveštaju KRIK ocenjuje kao poražavajuće i navodi da policajci ne samo da nisu utvrdili ko je naredio i organizovao operaciju rušenja, već ni ko su bili najniži članovi organizacije – oni koji su zarobili prolaznike dok se rušenje odvijalo u noći između 24. i 25. aprila 2016. godine.\nKako navodi KRIK, policajci su, zapravo, istragom saznali manje od onoga što su novinari već otkrili javnosti o slučaju.\nPrema izvešaju, nisu uspeli da otkriju ni kojoj firmi pripadaju bageri koji su rušili.\nNadležni organi nisu razgovarali sa predsednikom Aleksandrom Vučićem koji je ranije izjavio da iza rušenja stoji vrh gradske vlasti. Nije saslušana ni bivša supruga gradonačelnika Beograda Siniše Malog koja je u intervjuu za KRIK februara ove godine ispričala da joj je on lično rekao da je organizovao rušenje.\nPodsetimo, izveštaj MUP-a mesecima nije bio dostupan javnosti.


Advokati zahtevaju hitno rešavanje slučajeva ubistava i napada na svoje kolege - Autonomija\nAdvokati zahtevaju hitno rešavanje slučajeva ubistava i napada na svoje kolege\nGrađani 11. maj 2022.\nDržava ima obavezu da zaštiti advokate i to se odnosi kako na njihovu fizičku bezbednost, ličnu imovinu tako i njihove živote i ovim protestom izražava se nezadovoljstvo radom državnih organa, posebno policije i tužilaštva, istaknuto je današnjem protestnom okupljanju članova Advokatska komore Vojvodine (AKV).\nNa skupu koji je održan ispred zgrade suda i tužilaštva u Novom Sadu, na kojem se dvestotinak advokata okupilo u znak sloidarnosti sa kolegama koji su u prethodnom periodu bili izloženi napadima, a koji nisu završeni otkrivanjem učinilaca i pravnosnažnim presudama, istaknuto je i da se napad na advokata ni po čemu ne razlikuje od napada na novinara, sudiju, tužioca ili ministra.\nVladimir Beljanski, predsednik AKV, istakao je na skupu da Advokatska komora može da vodi računa o nezavisnosti profesije, ali da ne može da se bavi otkrivanjem učinilaca krivičnih dela i fizičkom zaštitom advokata i njihove imovine, već da je to obaveza države.\n„Paljenje automobila Draganu Konjeviću, disciplinskom sudiji, bacanje bombe na kuću dr Miroslavu Đorđeviću, zameniku disciplinskog sudije, kao i svi ostali napadi na advokate moraju biti rešeni otkrivanjem i kažnjavanjem počinilaca“, istakao je Beljanski.\nNapomenuo je da AKV u skladu sa Kodeksom profesionalne etike i kroz rad disciplinskih organa sankcionišu njegovo kršenje, ali da je neophodna saradnja sa državom kako bi AKV mogla da to svoje javno ovlašćenje sprovodi bez problema.\nVesna Guteša, predsednica ogranka AKV iz Zrenjnaina, podsetila je da se brojni advokati svakodnevno susreću sa verbalnim napadima, ali i onim najbrutalnijim koji neretko dovode i do ubistava advokata, ali da o njima često ćute.\n„O tome se ne sme ćutati, moramo govoriti, moramo braniti čast i ugled naše profesije, moramo sprečiti napade na našu profesiju. Ovim skupom moramo delovati kao jedan organizam, jedinstveni i složni, pritiskom uticati na organe sudske vlasti i svake druge vlasti, posebno tužilaštva i policijie, da obrate pažnju na ove strašne i brutalne napade koji su učinjeni kolegama advokatima i da hitno preduzimaju potrebne mere radi rasvetljavanja krivičnih dela. Mi smo važni, ništa manje važni od sudija i tužilaca, moraju znati da smo mi važna karika u sistemu sudske vlasti koja, ako se izvuče iz lanca, mašina staje“, rekla je Guteša.\nDodala je da su svakodnevnim uvredama od strane vlasti advokati stavljeni na marginu društva. Beljanski je ukazao i da su neposredno pred današnji skup advokatima upućene nove pretnje od strane nepoznatih lica.\nPretnje pred protest\n„Čak je i sinoć, pred ovaj skup, upućen anonimni mejl ispred fantomske organizacije kojim se svim advokatima koji će doći na ovaj protest preti snimanjem, kako piše, lica u krupnom kadru, kako bi ostalo zabeleženo ko je u ovome učestvovao i kasnije da će taj isti snositi posledice. To je pretnja koja je upućena svima nama, verovatno i mnogima koji su odlučili da možda zbog toga i ne dođu na ovaj skup. I to je prijavljeno i tužilaštvu i policiji, uz malo truda može se otkriti preko IP adrese ko je poslao mejl i da li je to povezano sa drugim napadima na advokate“ rekao je Beljanski.\nDodao je da je danas, neposredno pred protest upućen i čitav niz falsifikovanih poruka koje navodno potiču od njegha lično i od predsednice Advokatske komore Srbije Jasmine Milutinović, a koji su isključivo usmereni na sprečavanje i ometanje najavljenog skupa.\n„I to je prijavljeno policiji i pretpostavljam da su to stvar koje su povezane i sa napadima koji su prethodno usledili na advokate:“, rekao je Beljanski.\nPredsednik AKV je istakao da napadi na Konjevića i Đorđevića nisu usamljeni, da su Laurel Lošonc iz Subotice i Momir Lazić iz Sente ubijeni, a da u tim slučajevima istraga nije odvela nikuda, kao ni u slučaju ubistva Miše Ognjanovića iz Beograda.\nBeljanski je rekao i da je indikativno što upravo najdrastičniji slučajevi – od ubistava do bacanja bombi i paljenja automobila, ostaju neotkriveni.\nTakođe, Beljanski je ocenio da je jako dobro što su u fokusu javnosti napadi na novinare i njihova ubistva, kao i to što se vode istrage za ubistvo Slavka Ćuruvije ili za paljenje kuće Milana Jovanovića.\nDodao je da će novinari uvek imati podršku i pravnu pomoć advokata. Međutim, Beljanski je upitao i da li se pamte napadi na advokate, da li se o tome javno govori ili se na napade na njih gleda kao na normalnu pojavu?\n„Kao što postoji stalna radna grupa koja se bavi zaštitom novinara, isto tako mora da postoji stalna radna grupa sa našim predstavnicima koja će se baviti zaštitom advokata i otkrivanjem napadača. U utorak imamo zakazan sastanak u Ministarastvu pravde i to će biti prilika da se i ovo učini“, rekao je Beljanski.\nNovosadski advokat Vladimir Horovic upozorio je da je diskriminacija najegzaktniji termin i pojam za postupanje države prema advokatima, a da se diskriminatorno ponašanje vidi kod državnih organa poput policije ili tužilaštva.\nPolicija, dodaje Horovic, ne preduzima adekvatne radnje u pravcu otkrivanja, identifikacije i utvrđivanja motiva izvršilaca krivičnih dela i identifikacije samih izvršilaca, dok je tužilaštvo indolentno i ne postupa prema zakonima i ovlašćenjima „u cilju preduzimanja gonjenja, izdavanja naredbi policiji, pa i prijavama prema policiji da je dužna postpuati po nalozima javnog tužilaštva“.\n„Ovakvo stanje mora se izmeniti jer napadi na pravne zastupnike ili branioce imaju za posledicu nesigurnost građana da će njihovo ostvarivanje prava biti realizovano u skladu sa zakonom. Ovaj protest je pre svega ohrabrenje za advokate da ne pokleknu u svom poštenom i beskompromisnom radu na zaštiti zakonskih interesa svojih klijenata. Advokatska organizacija ne može više čekati – ili će institucije obavljati svoj posao ili odmah moramo postaviti jasan i oročen zahtev da se najhitnije imaju otkriti svi izvršioci i nalogodavci te isti procesuirati i prema zakonu kazniti“, naveo je Horovic.\nBranislav Mitrović iz ogranka AKV Sombor ocenio je da država već duže vremena uništava dostojanstvo advokata, preko suda i tužilaštva, ali i “ulaskom u naše redove”.\n“Dostojanstvo temeljito gubimo. Šta je sledeće? Imovina? Iza toga – životi, zdravlje naše i naših porodica”, upitao je Mitrović. Apelovao je na svoje kolege da budu jedinstveni i da čuvaju dignitet profesije, stav i obraz te da ne dozvole da im se to jedino što vredi oduzme.\nadvokati | Novi Sad | protest


Polovni Krpan tegljač oglasi za prodaju - Mascus Srbija\nNalazite se ovde: Mascus Srbija > Šumarstvo > Tegljač > Krpan\nPolovna Krpan tegljač na prodaju\nPregledaj oglase polovnih Krpan tegljač oglasa na prodaju. Možete sortirati Krpan tegljač oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Krpan tegljač u odeljku Brendovi.\nKrpan 4SIOpšte stanje (1-5): 5, Evidencija svih servisa: Da\nOvde je kompletna lista lista polovnih Krpan tegljač za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Gročanska toplana ugradila sistem za filtriranje gasova i štednju energije › Made-in-Germany.rs\nToplana u Grockoj prva je u Srbiji ugradila italijanski sistem za uštedu energije i prečišćavanje dimnih gasova putem vodenih raspršivača, javljaju iz Opštine Grocka, a prenosi Beoinfo.\nOvaj napredni sistem filtriranja šest do sedam puta pere ohlađeni dim koji se zatim prečišćen ispušta u atmosferu. U odnosu na stari sistem, kod kojeg se temperatura u dimnjaku podizala i do 250 stepeni, sa novim sistemom ona neće prelaziti 50 stepeni. I količine ugljen-monoksida sada će biti drastično smanjene, čak prepolovljene, dok će se oksidi sumpora i azota dovesti u dozvoljene granice.\nPosmatrano sa ekološke strane, sa novim sistemom prečišćavanja sva četiri parametra koja zahtevaju standardi Evropske unije biće dovedeni na nivo propisanih mera. Novi sistem, koji će biti pušten u rad u narednih 15 dana, taložiće kao nus proizvod štetne čestice koje će biti deponovane u specijalne tankove i čišćene po potrebi.\nOd MiG na 15/11/2019 / AKTUELNO / Ostavite komentar


Izvor: RTS, 08.Jul.2020, 15:15\nAleksandar Vučić je, u obraćanju javnosti povodom sinoćnjih demonstracija ispred Narodne skupštine, rekao da su građani bili svedoci najbrutalnijeg političkog nasilja u poslednjih >> Pročitaj celu vest na sajtu RTS << nekoliko godina.\n"Imamo dokaze o upletenosti regionalnih službi"Podbacio je, prema njegovim rečima, deo bezbednosnih službi Srbije, jer se tek kasnije videlo da je bilo svakovrsnog upliva stranih bezbednosnih službi.\n"U Pariz putujem ujutro"Vučić je najavio da će, umesto večeras, u Pariz na sastanak sa francuskim predsednikom Emanuelom Makronom otputovati sutra.\n"Nije korona u pitanju, već interesi za slabljenje Srbije"Upitan za reakcije političara iz Hrvatske na protest, posebno bivše premijerke Jadranke Kosor, koja je rekla da će tražiti izbacivanje SNS-a iz grupacije EPP, Vučić je odgovorio da oni znaju da je policija u svim zemljama Evrope reagovala deset puta oštrije.\nPredsednik Srbije Aleksandar Vučić izjavio je danas da je sinoć u Beogradu došlo do "najbrutalnijeg političkog nasilja", da je skup bio dobro organizovan a da su bezbedonosne službe Srbije podbacile jer je došlo do upliva "kriminalnog i inostranog faktora i službi"."Srbija u poslednjih osam godina,...


Bolidi HRT otkupljeni od firme za reciklažu\n17 Feb 2013 - 07:41 Sport Link\nFirma za reciklažu automobila, koja se nalazi u Madridu otkupila je pet automobila koje je koristio tim HRTa, potvrdio je vlasnik Teo Martin u petak.\n16 Feb 2013 - 18:07 Sport Link\nValentino Rosi se još jednom oglasio posle testova koji su pokazali da je i dalje u sjajnoj formi i da će biti jedan od najozbiljnijih kandidata za najviši plasman naredne sezone.\nPravila spremna za 2014. godinu su kao minsko polje za najbolje timove\n15 Feb 2013 - 20:16 Sport Link\nŠef Red Bulovog tima Kristijan Horner priznaje da postoji šansa da trenutan poredak u F1 bude ozbiljno promenjen i uzdrman novim pravilima, pa i da se najbolji timovi zaglave u sredini… Sve može da se promeni pojavom novih 1,6 V6 turbo motora.\nErebus Motorsport Mercedes E63 AMG V8 Supercars\n15 Feb 2013 - 08:00 Sport Link\nErebus Motorsport je predstavio svoj trkački automobil za ovogodišnji V8 Supercars šampionat.\nPastor bi da pobeđuje\n14 Feb 2013 - 00:19 Sport Link\nMnogo češće u 2013\nPastor Maldonado je ubeđen da će njegov tim Vilijams biti u stanju da pomrsi konce mnogima u F1, a mladi momak iz Venecuele se nada da će biti u prilici da svom imenu pridoda još poneku pobedu tokom sezone.\nF1: Svi timovi stabilni\n13 Feb 2013 - 16:26 Sport Link\nU finansijskom pogledu\nBerni Ekleston kaže da su svih 11 timova koji će ove godine nastupati u šampionatu F1 finansijski obezbeđeni što skida svaku sumnju da će neki od njih uskoro biti u problemu.\nLeb bio nemoćan\n13 Feb 2013 - 16:25 Sport Link\nda zaustavi Ožijea\nSebastijan Leb priznaje da nije mogao mnogo toga da uradi kako bi sprečio Ožijea da odnese svoju prvu pobedu sa VW timom u WRCu. Francuz, koga nećemo gledati sve do Relija Argentine u maju, poveo je na početku kada je osvojio superspecijal, ali onda je izgubio više od 31 sekunde u petak…\nAudi DTM vozačka postava za sezonu 2013\n13 Feb 2013 - 12:34 Sport Link\nAudi će u predstojeću DTM sezonu ući sa kombinacijom iskusnih i ambicioznih mladih vozača. Osam vozača iza sebe imaju četiri titule, 478 trke, 39 pol pozicije i 34 pobede što ih čini top odabirom vozača u sezoni. Jedina promena u odnosu na prošlogodišnji sastav je Rahel Frej (Rahel Frey) koja je prešla na GT trke za AUDI AG. Upražnjen kokpit će popuniti novopotpisani Džejmi Grin (Jamie Green).\nLedeno samopouzdanje - Kimi Rajkonen uveren u dobar start nove sezone\n12 Feb 2013 - 18:51 Sport Link\nOtvaranje nove sezone Formule 1 sve je bliže, a Kimi Rajkonen posle testova obavljenih i Herezu ubeđen je da će Lotus dobro startovati u novom šampionatu.\nMercedes može da se bori sa tri najbrža tima\n12 Feb 2013 - 01:00 Sport Link\nTrostruki šampion F1, Niki Lauda, veruje da Mercedes sa Luisom Hamiltonom i Nikom Rozbergom može da se priključi prvoj trojci u borbi za šampionat konstruktora. Nemački brend, nedavno je doživeo velike strukturne promene, a do sada, od povratka u autosport, nisu uspeli da se plasiraju na mesto koje je bilo bolje od četvrtog.\nRosi zadovoljan posle testova na Sepangu\n11 Feb 2013 - 16:08 Sport Link\nValentino Rosi je napustio Maleziju veoma zadovoljan posle tri dana testova, objašnjavajući da mu je svaki dan testova bio sve bolji, jer je imao dobar osećaj i konstantan napredak na Jamahi YZR M1.\nOhrabreni u Mercedesu\n10 Feb 2013 - 18:04 Sport Link\nMercedes kaže da su testovi koje su obavili bili „ohrabrujući“ pred nastupajuću sezonu. Posle prošlogodišnje relativno mršave sezone, u kojoj su ipak uspeli da odnesu jednu pobedu na trci u Kini, nadaju se boljim danima u 2013.\nReli Švedska: Pobeda Ogiera i Volkswagena\n10 Feb 2013 - 16:57 Sport Link\nSenzacionalni uspeh za VW tim. Pojedinačna i timska pobeda na drugom ovogodišnjem reliju sezone. Već u Švedskoj su pokazali da imaju ekipu za svetsko prvenstvo.\nFetel zadovoljan obavljenim testovima\n10 Feb 2013 - 12:42 Sport Link\nAktuelni šampion sveta, Sebastijan Fetel, otišao je sa prvog zimskog testa zadovoljan verujući da je pred njima još jedna dobra sezona.\n9 Feb 2013 - 23:42 Sport Link\nPred poslednji dan relija\nFrancuz Sebastijan Ožije ulazi u poslednji dan relija Švedske sa dobrom prednošću u odnosu na Sebastijana Leba, koji je sjajno vozio tokom prvog dela dana, uspevši da smanji razliku za par sekundi. Ipak, Ožije koji se takmiči za fabrički tim VW je dodao gas i uspeo da sačuva prednost u drugom delu dana.\n«Prethodni 1 2 3 ... 449 450 451 452 453 454 455 456 457 458 459 ... 508 509 510 Sledeći»


Sedam nagrada za najbolje stvaraoce na Međunarodnom festivalu pozorišta za decu - Dijalog.net\nNaslovna Kultura Sedam nagrada za najbolje stvaraoce na Međunarodnom festivalu pozorišta za decu\nSubotica, 19. septembar 2019. – Međunarodni festival pozorišta za decu dodeliće nekoliko nagrada učesnima gostujućih predstava – za najbolju predstavu u celini, režiju, scenografiju, originalnu muziku, najbolje estetsko i tehnološko rešenje lutaka, glumačko majstorstvo (pet ravnopravnih nagrada) i nagradu za originalnost i fantaziju (opciono).\n26. Međunarodnog festivala pozorišta za decu održava se od 22. do 27. septembra u organizaciji Otvorenog univerziteta Subotica.\nFestival je već proglasio dobitnike Nagrade za životno delo “Mali princ” – glumicu Branku Veselinović i pisca Ranka Risojevića.\nMeđunarodni festival pozorišta za decu u Subotici jedan je od najznačajnijih festivala u regionu koji više od četvrt veka okuplja stvaraoce koji su svoj rad posvetili najmlađima.\nSa fokusom na lutkarstvu ali i sa prostorom za druge umetničke forme, Festival kontinuirano doprinosi promociji i razvoju pozorišta u Srbiji. Festival obuhvata zvaničnu selekciju (takmičarski program) u okviru koje će se ove godine naći četrnaest predstava za decu iz celog sveta, po izboru selektora, i druge prateće sadržaje.\nNajmlađa pozorišna publika moći će da uživa u kreativnim, raznovrsnim i maštovitim umetničkim predstavama koje u Srbiju dolaze iz Kine, Rusije, Koreje, Poljske, Italije, Nemačke, Mađarske i mnogih drugih zemalja.\nPrethodno UNS: Konkurs za novinarsku nagradu “Đoko Vještica”\nSledeće Četvrtina građana Srbije odnose Srbije i SAD ocenjuje najnižom ocenom\nTop Tags Vlada Republike Srbije OCD lokalna samouprava mladi Evropska komisija mediji konkurs istraživanje Srbija i Evropska unija ljudska prava Društvo Evropska unija Civilno društvo vladavina prava evropske integracije


Opremite svoju kancelariju u stanu – East Post\nO nekim poslovima koje možete obavljati putem interneta smo već ranije pisali i kako se oni uglavnom obavljaju od kuće, pre započinjanja profesionalnog procesa trebalo bi uzeti u obzir opremanje i pretvaranje stambenog prostora u poslovni ambijent radi što bolje produktivnosti. Budući da se kod kuće uglavnom osećamo “domaće”, pretvaranje neke prostorije ili makar jednog dela sobe u “kućnu kancelariju” je gotovo neophodno. Sa stanovišta radne psihologije, osoba koja svoj posao obavlja od kuće, lakše će se ubaciti u “radni mod” ukoliko sedne za radni sto, umesto da laptop postavi na trpezarijski sto ili kuhinjski element. Pokušaj da se radi iz kreveta je uglavnom najneudobnija opcija. Čist i dobro organizovan prostor čine da osoba koja radi iz svog doma poboljša produktivnost.\nKada je u pitanju uređenje kancelarijskog dela u stambenom prostoru, stručnjaci kažu da je na prvom mestu, veoma važno rešiti se nereda tako što će se uspostaviti neka vrsta organizacionih sistema. Ukoliko sve stvari “legnu” na svoje mesto, posvećenost poslovnim izazovima je na najvišem nivou. Neki ljudi naravno više vole svoj kreativni nered, ali će svaki od njih priznati da i u njemu postoji sistem i ima neke organizacije.\nU svakom slučaju, da bi se opremio i uredio radni prostor kod kuće, neophodno je uzeti u obzir nekoliko elementata, a u zavistnosti od posla koji se obavlja, na neke je potrebno obratiti posebnu pažnju:\nRadni sto i stolica – Na prvom mestu, naravno nalazi se dobar i prostran radni sto, na koji se možete postaviti sve što je u toku rada neophodno. Takođe, kada su u pitanju poslovi koji nameću dugotrajno sedenje, komfornost je neophodna što zbog zdravlja, što zbog bolje produktivnosti. U tom smislu, radna stolica predstavlja onaj komad nameštaja na kojem se ne može štedeti. Za duge radne sate, treba birati stolicu sa dobrom potporom za leđa i naslonima za ruke.\nLaptop ili računar – Za svako onlajn poslovanje neophodno je imati solidan računar kao glavnu alatku za rad. Laptop je za ove vrste poslova najbolji izbor jer kao prenosivi uređaj pruža mogućnost promene ambijenta u bilo kom trenutku. Za one statičnije, koji se ne kreću previše bolja opcija je desktop računar koji za manje ili istu sumu novca vrlo često ima bolje performanse od mobilne verzije.\nFoto-aparat – Iako na internetu postoje brojni sajtovi na kojima se mogu pronaći fotografije i video snimci čije je korišćenje besplatno, uvek je dobro imati svoj foto-aparat ili makar telefon sa dobrom kamerom. Na ovaj način, ne da je samo moguće razvijati kreativne veštine, već je otvoren prostor za stvaranje originalnog i autentičnog vizuelnog ili audio-vizuelnog sadržaja koji će dobro doći u poslovanju. U zavisnosti od afiniteta, ali ponajviše budžeta, može se razmišljati o Canon ili Nikon DSLR aparatima, ali ukoliko postoji potreba za mirrorless opcijama i 4K kvalitetom videa, onda prvo treba zaviriti u paletu koju nudi Sony, mada i Nikon i Canon mogu ponuditi vrlo lepe opcije. S druge strane, ako je izbor pao na mobilni telefon i sa dobrom kamerom, u obzir dolaze iPhone, Huawei, Samsung ali i mnogi drugi koji se danas mogu naći na tržištu.\nDržač za kameru i mobilni telefon – Za bilo koji od poslova koji zahtevaju rad sa kamerom, foto-aparatom ili smart telefonom, radi bolje stabilizacije i kvaliteta slike ili videa preporučljivo je nabaviti stalak (tripod).\nBiljke – Prema podacima koje je naveo healthline, naučna istraživanja su potvrdila da zelenilo u kući utiče na redukovanje stresa, bolji fokus. Biljke takođe imaju i terapeutsko dejstvo, utiču na brže oporavljanje od bolesti, povreda ili operacija, poboljšavaju produktivnost i na kraju krajeva stvaraju prijatniju radnu atmosferu i utiču na kvalitet vazduha.\nLampa za radni sto – Za rad u večernjim satima, za bolji pregled biće vam potrebna lampa za radni sto.\nAgenda i olovka – Beleženje bitnih stavki radi bolje organizacije je od esencijalnog značaja za bolje poslovanje. Kvalitetna agenda ili planer sa olovkom su dobar izbor za one koji više vole evidentiranje radnih obaveza na papiru.\nKancelarijski materijal – Kućnu kancelariju treba opremiti i drugim kancelarskim materijalom koji može biti od koristi. Svaki radni prostor koji “drži do sebe” treba da ima i držač za olovke, selotejp, kalkulator, heftalicu i držač za papire i poslovna dokumenta.\nPolice – Za bolju organizaciju prostora i jednostavniju klasifikaciju dokumenata, dobro je imati i neki prostor za odlaganje i skladištenje. Dobre i lepe police nisu samo korisne, već doprinose da prostor izgleda lepše i svakako urednije.\nŠtampač – Radi uštede vremena i novca koji se gube odlaskom u radnje za štampanje dokumenta potrebno je imati i štampač koji u kući može biti od velike koristi ne samo za poslovne već i za lične potrebe. Na tržištu se mogu naći uređaji koji će u isto vreme štampati, kopirati i skenirati različita dokumenta i fotografije.\nNaočare – Duže gledanje u ekran može imati mnogobrojne posledice na vid. Stoga je korišćenje naočara veoma preporučljivo. Osim naočara za korekciju vida, postoje i blok naočare za zaštitu od ekrana – korisne onima koji nemaju problema sa dioptrijom, ali postoji potencijalna opasnost od slabljenja vida.\nCategories: Tehnologija, Zanimljivosti, Život u Emiratima\nTagged as: Affiliate marketing, Blog, Home office, Jutjub, Kamera, Kućna kancelarija, Laptop, Vlog\nPingback: Frilens poslovi u UAE – East Post


Cvetković: Kraljevu odmah stiže kratkoročna pomoć\nIzvor: Glas javnosti, Tanjug, 04.Nov.2010, 07:06 (ažurirano 02.Apr.2020.)\nKRALJEVO - Premijer Srbije Mirko Cvetković izjavio je da će vlada u toku dana ili najkasnije sutra uplatiti kratkoročnu pomoć od pet miliona dinara opštini Kraljevo, koja je noćas pogođena zemljotresom, i još milion dinara za potrebe narodnih kuhinja.\nPremijer posetio sina i ćerku nastradalog bračnog para\nPremijer Srbije Mirko Cvetković posetio je porodicu Natalije i Siniše\nStašić, bračnog para koji je poginuo u zemljotresu u kraljevačkom >> Pročitaj celu vest na sajtu Glas javnosti <<\nnaselju Grdica. On je ćerki Marici i sinu Ivici, koji se nalazio u kući\nza vreme zemljotresa, izjavio najdublje saučešće.\nPremijer Srbije i gradonačelnik Kraljeva Ljubiša Simović obećali su pomoć porodici Stašić u obnovi razrušene kuće.\nCvetković je na sednici Kriznog štaba u Skupštini opštine Kraljevo naglasio da je to samo kratkoročna pomoć koja će toj opštini biti uplaćena preko Ministarstva za državnu upravu i lokalnu samoupravu. Premijer je dodao da će vlada osim kratkoročne pomoći pružiti i pomoć kada bude utvrđena procena štete.\nCvetković je dodao da u okviru kratkoročne pomoći vlada ima pripremljen građevinski materijal, krevete, stolice, garderobu i obećao da će to biti isporučeno u dogovoru sa kriznim štabom u Kraljevu.\nPremijer je nakon sednice Kriznog štaba obišao razrušene objekte u centru grada i razgovarao sa građanima. On je obišao i objekte koji su pretrpeli oštećenja u naselju Ribnica, kao i mesta u okolini Kraljeva.\nTom prilikom Cvetković je poručio da će Vlada nakon sveobuhvatne procene štete i u skladu sa potrebama napraviti dugoročni program kako bi se pomoglo stanovništvu pogođenim zemljotresom.\nDaj Cvetkovicu prevedi nam u eurima koliko je to sto se nudi pomoc kraljevu,stvarno sramota,OD gEJ PARADE SRBIJA JE POCELA NA GLAVCKE DA NESTAJE, DANAS JE OVQJ DEO SRBIJE POGODIO ZEMLJOTRES,STA ZNAS DA SUTRA SE TO NE DOGODI U BG ILI BILO GDE U SRBIJI\n04.Nov.2010: Glas javnosti


Egipat kaže “NE” za East Med\nEgipat je iskazao nedvosmisleno “ne” za gasovod East Med.\nEgipatski ministar za naftu i mineralne resurse, Tarek El Molla, u intervjuu za Kiparsku novinsku agenciju, izjavio je da se protivi transportu gasa iz istočnog Mediterana u Evropu preko gasovoda East Med.\nOn je čak i opravdao svoj stav rekavši da će izrada studije izvodljivosti za ovaj projekat trajati do dve godine, što je samo po sebi luksuz koji region istočnog Mediterana više ne može priuštiti.\n“Rekao bih da postoji mnogo opcija za istočni Mediteran. Međutim, mi verujemo da je Egipat najbolji izbor i ekonomski i politički. Postojeći objekti i infrastruktura za preradu i skladištenje LNG-a pružaju Egiptu konkurentsku prednost, jer bi svaki objekt koštao oko 10 milijardi USD, što Egipat čini najekonomičnijom opcijom. Osim toga, Egipat zastupa politiku otvorenog tržišta i teži prema maksimalnim koristima za sve strane, kako za proizvođače, tako i za potrošače. Ohrabrujemo izbor koji će proizvođačima moći da pomogne da iskoriste resurse i potrošačima da osiguraju svoje potrebe na najefikasniji, najbrži i održiv način i uz najniže troškove,“ rekao je egipatski zvaničnik.\nPozivajući se na pokretanje novoosnovanog Foruma za prirodni plin u Istočnom Mediteranu, a posebno na Kipar, Tarek El Molla je napomenuo da “Egipat pokreće ambiciozni program da postane regionalno energetsko čvorište, sa gasom kao najvažnijim stubom i mi ne nameravamo bazirati ga samo na resurse i objekte u Egiptu. Naši napori su da budemo kapija svim prirodnim resursima istočnog Mediterana, tako da sve zainteresovane strane mogu dobiti pristup mogućim tržištima“.\n“Stalno nadograđujemo – kako je naglašeno – našu bilateralnu i multilateralnu saradnju sa svim relevantnim partnerima. Očigledan primer je saradnja Egipat-Kipar-Grčka na najvišem nivou. Sada je vreme da se proširi i stvori „kišobran“ da bi se uključili svi ovi pokušaji saradnje te da se uspostavi strukturirani mehanizam političkog dijaloga za zajedničku viziju i postavljanje pozicije za stabilno regionalno tržište gasa. Tržište koje može najbolje iskoristiti sadašnju i buduću infrastrukturu, smanjiti troškove i sačuvati konkurentske prednosti, minimizirati rizik i podsticanje brzog stvaranja prihoda od regionalnih rezervi te privući više investicija u industriju prirodnog gasa u istočnom Mediteranu”./ IBNA


Radi bolje koordinacije projekata, koji se finansiraju iz sredstava Švajcarske Konferderacije (SDC, SEM) EHO je inicirao instrument „Forum – Izazovi migracija na lokalnom nivou“. Forum će doprineti međusobnom upoznavanju, kontinuiranoj razmeni relevantnih informacija, sinergiji projekata, dijalogu, analizi i planiranju.\nPrvi Forum „Izazovi upravljanja migracija na lokalnom nivou“ će se održati u EHO centru, ul Ćirila i Metodija 21, Novi Sad, u utorak, 22. novembra 2016. sa početkom u 10.00h. i okupiće predstavnike/ce iz: Švajcarska kancelarija za saradnju, R. Srbija, Komesarijat za izbeglice i migracije, R. Srbije, Ministarstvo rada, zapošljavanja, boračka i socijalna pitanja, R. Srbije, Ministarstvo unutrašnjih poslova R. Srbije, IOM, UNDP i EHO.\nPočetkom 2016. godine, konzorcijumu – EHO (Srbija) i HEKS-EPER (Švajcarska), odobren je trogodišnji (2016. - 2018.) projekat - ”Poboljašanje uslova života Roma/kinja i drugih marginalizovanih grupa, prevencija iregularnih migracija i podsticanje reintegracije povratnika u Srbiju”, u vrednosti od 1,9 mill CHF, koji finansiraju Švajcarska konfederacija HEKS-EPER, Švajcarska, kao i jedinice lokalne samouprave u Srbiji (u 2016. to su Raška, Gadžin Han, Surdulica i Staara Pazova). Švajcarski partneri učestvuju sa 50% sredstava, dok EHO obezbeđuje preostalih 50% iz budžeta jedinica lokalne samouprave (partnerske JLS) i drugih međunarodnih izvora finansiranja.\nProjekat pored projektnih aktivnosti koje za cilj imaju poboljšanje uslova stanovanja i podršku deci/mladima u obrazovanju, organizuje različite aktivnosti u oblasti upravljanja migracijama na lokalnom nivou, sa ciljem poboljšanja kvaliteta usluga u lokalnim zajednicama i izgradnje efikasnog sistema podrške na lokalu, za povratnike, IRL i druge migrantske grupe u riziku, kao i aktivnosti koje će se baviti prevencijiom iregularnih migracija. U predhodnom periodu kroz EHO programe iz oblasti migracija prošlo je 18'881 korisnika, u 14 opština u Srbiji od kojih je 32% unapredilo stambeni status, a 24% je prošlo kroz savetovanje o migracijama i podršku.


Saopštenje UPK povodom najavljenih 3000 dinara za vakcinisane - ujedinjeni-protiv-kovida.net\nNajava o 3000 dinara za vakcinisane govori o tome da smo kao društvo na tom finansijskom i duhovnom nivou i toliko sluđeni da je procena da se sa 3000 dinara ljudi mogu razuveriti i naterati da se vakcinišu. Možda je ta procena i tačna ali mi ne želimo da verujemo u to.\nSvaki tračak nade da će se država okrenuti edukaciji i osvešćivanju gradjana o značaju vakcinacije, ovim pada u vodu. Iako želimo da pohvalimo pravovremenu nabavku vakcina i dobru organizaciju vakcinisanja, mora biti jasno da narod nije kriv što neće da se vakciniše nakon godinu dana sluđivanja antivakserskim stavovima plasiranim od strane pojedinih medija sa nacionalnom frekvencijom.\nOvim putem apelujemo na državne organe:\nDa se usmere na edukaciju stanovništva o kovidu i značaju vakcinacije.\nU smislu borbe protiv kovida i za vraćanje normalnom životu, to bi bio dosta dobar početak, te apelujemo na državne organe da budu svesni žrtava koje su kolege i gradjani podneli u ovih godinu dana i da se sa pijetetom ophode prema tome.\nOvako brutalnim populizmom bojimo se da je kompas izgubljen, da tumaramo kao zaluđeno društvo u jako opasnom smeru. Srljamo ka društvu za koje je plemenska zajednica uzvišena s obzirom na to da tu postoje kakva takva pravila i načela. S tim u vezi kao lekari i intelektualci smatramo da je vreme da se prestane sa tako teškim populizmom i da se ozbiljne teme poput antivaksera, kvaliteta vazduha, neslobodnog drustva, sumnje na pedofiliju kod drzavnih funkcionera i korupciju proaktivno rešavaju u institucijama sistema, a ne da se kao do sada guraju pod tepih posredstvom medija sa nacionalnom frekvencijom.\nNadamo se da ćete dobronamerno shvatiti naše preporuke.


Prizor na Bagremari odraz naše (ne)kulture\nNaslovna Društvo Naše priče Prizor na Bagremari odraz naše (ne)kulture\nApel građanima: Ne ostavljajte smeće u prirodi\nBAČKA PALANKA: Izletište na Bagremari jedino je takve vrste u Bačkoj Palanci, a jedno od retkih mesta gde građani, sa svojom porodicom i prijateljima mogu da se okupe, roštiljaju i uživaju u prelepoj prirodi.\nKlupe i stolovi puni su gotovo svakog vikenda kad je lepo vreme, a za sve one koji tu provedu ceo dan, postoje kante za otpatke u koje bi morali da odlože otpad. Međutim, situacija je takva da je mnogima ipak previše teško da pokupe smeće, te ga ostave u prirodi.\nViše puta je napomenuto od strane nadležnih da izletište mogu da koriste svi građani, da mogu da peku roštilj, donesu piće, jedu i piju, ali da su isto tako svi obavezni da posle svakog boravka u Bagremari (ali i na svim ostalim javnim površinama) smeće za sobom pokupe i odlože u kantu za otpatke.\nOvaj put apelujemo na sve građane da čuvaju lepotu koja nam je data jer samo tako može da traje.\nĐak generacije – Đorđe Kalajdžić iz Neština Koncertom pomogli lečenje malene Lenke (VIDEO) Porodica Feđver ne prestaje da ulepšava Tovariševo\nPrethodni tekstSilbašani u višem rangu! Kiks Neštinaca iskoristio FK „Soko“ koji će igrati baraž za popunu Područne lige\nSledeći tekstNajavljeno isključenje struje za petak (04.06.)\nU Bačkoj Palanci održan seminar o zaštiti intelektualne svojine (VIDEO)


Drugo kolo RRC-a u Beogradu – Ragbi Savez Srbije\nDalmacija je u prvom kolu zabeležila pobedu protiv Ljubljane tesnim rezultatom 16:15. Posle izjednačenog prvog poluvremena, igrači klubova iz Sinja i Makarske su ipak uspeli da dominacijom na terenu ostvare minimalnu prednost koja im je na kraju i donela pobedu.\nPrema rečima trenera Beograda, Aleksandra Poprečice, igrači našeg tima će u toku nedelje raditi na uigravanju, što je bila glavna prepreka na putu do pobede u meču sa Donau-om. Prva linija će biti pojačana igračima koji nisu mogli da igraju prethodnu utakmicu i očekuje se pobeda u susretu sa Dalmacijom.\nUtakmica će se odigrati na Adi Ciglanliji, na terenu RK BRK Crvena Zvezda u 16:30. Kao uvertira za ovaj meč, u 11:00 na istom terenu, odigraće se i drugi turnir 10KA.RS, što će sveukupno tom danu dati epitet praznika ragbija.\nDa li će Beograd pokazati u subotu sve što zna, kako će se Dalmacija snaći na, za njih, novom terenu, kojoj ekipi će više odgovarati vremenske prilike, da li će publika kao šesnaesti igrač doneti prevagu, da li su ekipe spremne da prikažu spektakularne poteze, saznaćete ako dođete u zakazanom terminu na Adu Ciganliju.


Osnovna škola u Božetićima domaćin Seoske olimpijade\nNaslovnica NAJNOVIJE Obrazovanje Osnovna škola u Božetićima domaćin Seoske olimpijade\nNova Varoš – U božetićkoj Osnovnoj školi Knezovi Raškovići, prošle subote, vrvelo je kao u košnici. Pedesetak sedmaka i osmaka iz obrazovnih ustanova iz Nove Varoši, Bistrice, Akmačića i škole domaćina, okupilo se na prvoj Dečjoj olimpijadi, koju je organizovao tim Lokalnog plana akcije za djecu (LPA), u okviru kampanje “Selo je grad je selo“.\nU više nego srdačnoj i prijateljskoj atmosferi, učesnici ove edukativno-sportske manifestacije, iskoristili su priliku da svoj talenat i fizičku spremnost demonstriraju i na sportskim borilištima, odmeravajući snagu u malom fudbalu, odbojci i stonom tenisu. Nakon nebrojenih servi i smečeva i dosta prolivenog znoja, osnovci iz Akmačića – ekipa učenika OŠ Momir Pucarević, uspela je da se domogne pobedničkog postolja i prvog mjesta u odbojci. Njihovi vršnjaci iz OŠ “Živko Ljujić“ iz Nove Varoši prikazali su nadmoć kada je u pitanju mali fudbal, dok su đaci bistričke škole Dobrica Rajić “potukli“ svoje protivnike u stonom tenisu. Mladi Božetićani ostali su “kratkih rukava” u sportu, ali su se zato pokazali kao odlični domaćini, koji su blagonaklono dočekali i ugostili svoje vršnjake iz ove tri škole. Kako su organizatori ovog događaja i planirali, “domaći zadatak“ manifestacije bilo je pre svega druženje, tako da su sportski rezultati, ipak, ostali u sjenci pjesme, igre, zabave i sklapanja novih prijateljstava.\n– Kampanja pod nazivom “Selo je grad je selo“ , u okviru koje je održana prva dječja olimpijada, pokrenuta je sa ciljem da se ojačaju vršnjačke veze i drugarstvo među djecom iz gradskih i seoskih sredina, i to prije svega kroz razmjenu kulturnih, sportskih i drugih edukativnih sadržaja. Akcija bi trebalo i da promoviše selo i ostanak mladih u njima, kao i da podstakne učešće djece u aktivnostima koje sprovodi LPA, ističe Nada Jovanović, koordinator Lokalnog plana akcije za djecu i podsjeća da je kampanja pokrenuta nakon istraživanja i anketa koje je tim LPA sproveo među najstarijim osnovcima.\nRezultati ovog istraživanja pokazali su da, na žalost, postoje brojne predrasude među djecom iz različitih sredina. Tako, recimo, djeca iz grada slažu se u ocijeni da se njihovi drugari iz gradskih sredina ne ponašaju naročito korektno prema mališanima sa sela, smatrajući ih manje važnim, uglavnom zbog lošijeg imovinskog stanja i nedostatka materijalnih sredstava, koja bi im omogućila moderniju garderobu, putovanja, savremenije mobilne telefone… Deca iz seoskih sredina zamjeraju svojim vršnjacima iz grada što vrlo često i javno ispoljavaju mišljenje da su pametnija, sposobnija i superiornija, što, kako oni ističu, u principu nije tačno i ne može se takva stvar generalizovati na čitavu dječju seosku populaciju.\nInače, Dječja olimpijada je bila samo jedna od aktivnosti koje LPA tokom septembra i oktobra sprovodi. Nedavno su u okviru ove kampanje u novovaroškom Domu kulture održane i likovne radionice, koje je vodio akademski slikar Stanko Nikačević, a uz podršku lokalne Kancelarije za mlade, upriličena je i karaoke žurka, na kojoj su ovdašnji tinejdžeri prikazali i svoj raskošni pevački talenat.


Srpska na proljeće dobija novi zakon o obnovljivim izvorima energije: Krovovi kuća postaju mamac za investitore – Visegradlive.com\nHome / BIH / Republika Srpska / Aktuelnosti RS / Srpska na proljeće dobija novi zakon o obnovljivim izvorima energije: Krovovi kuća postaju mamac za investitore\n10. Januara 2022.\tAktuelnosti RS, Ekonomija, Tehnologija 112 Views\n– U dogovoru sa sinom napravio sam energetski efikasnu kuću, odnosno vikendicu. Odmah mi je na pameti bilo i postavljenje solarnih panela kako bih zaokružio priču, odnosno imao stalan i bezbjedan izvor struje, a pogotovo u vremenima koja su pred nama. Nakon što je Vlada predložila da uvede promjene u ovoj oblasti, sve bliže sam toj odluci, jer bi one trebalo da mi omoguće da sve eventualne viškove struje skladištim ili prodam po unaprijed zagarantovanim cijenama na tržištu, a što će mi skratiti i period otplate ove investicije. Jedan broj ljudi koje poznajem već je ušao u tu priču i postavio panele na svojim kućama ili vikendicama, a ne bi me začudilo da jednog dana ove panele vidim i na stambenim zgradama – kaže za “Glas” ovaj Banjalučanin.\n– Ranije je to bilo dosta komplikovano zato što se za svaki takav projekat morala pribavljati građevinska i upotrebna dozvola. To je sada promijenjeno, što će dosta uticati na smanjenje troškova postavljenja solarnih panela na stambenim objektima za skoro 50 odsto. I to je najveći benefit, ali i to što će period povrata uloženog novca biti značajno smanjen – istakao je direktor ove firme Siniša Maksimović.


Tito, pa Toma - Dnevni list Danas\nPočetna » Politika » Tito, pa Toma\nPotvrđeno pisanje Danasa o Nikolićevim fotografijama\nTito, pa Toma\nMinistarstvo spoljnih poslova potvrdilo je pisanje Danasa da je izdat nalog ambasadama i konzulatima Srbije za postavljanje fotografija predsednika Tomislava Nikolića u njihovim prostorijama, navodeći da je „u pitanju normalna i uobičajena praksa“.\n0Piše: M. Stojanović 28. novembra 2012. 18.48\n„To rade sve zemlje. Ministarstvo je takvu instrukciju slalo i za prethodnog predsednika države, a činiće to i ubuduće“, navodi se u odgovoru portparola MSP Miloša Todorovića.\nSagovornici Danasa, bivši ambasadori i stručnjaci za spoljnu politiku, ukazuju da je „očekivan“ dopis generalnog sekretara srpskog MSP Zorana Markovića diplomatsko-konzularnim predstavništvima Srbije širom sveta s instrukcijom o postavljanju Nikolićevog portreta na vidna mesta. Taj nalog je upućen, kako stoji u pismu, na zahtev Generalnog sekretarijata predsednika Republike.\nIpak, oni naglašavaju da takva praksa nije primenjivana još od vremena Josipa Broza Tita, kao i da postoje informacije da su „neki ambasadori tokom mandata Slobodana Miloševića to činili na svoju ruku, ali da su fotografije uklanjane upravo na zahtev tadašnjeg šefa države“.\nInicijativa o postavljanju portreta Nikolićevog prethodnika na predsedničkoj funkciji Borisa Tadića u diplomatskim predstavništvima Srbije bila je pokrenuta 2008, ali je „zbog određenih prepreka ostala nerealizovana“, kažu za Danas srpske diplomate.\nDušan Simeonović, ambasador u penziji i član Foruma za međunarodne odnose, objašnjava za Danas da je tokom 40 godina diplomatske službe u ambasadama i na Istoku i na Zapadu „uglavnom viđao portrete šefova država“. „Ne postoji striktno određeno pravilo, ali, recimo, sve arapske zemlje primenjuju takvu praksu, bilo da je reč o republikama ili monarhijama. S druge strane, u našim ambasadama nije bilo portreta predsednika države još od vremena Broza“, objašnjava Simeonović koji je, između ostalog, službovao u Tunisu, Libiji, Egiptu, Siriji.\nOgnjen Pribićević, bivši ambasador Srbije u Nemačkoj i saradnik Instituta društvenih nauka, komentariše za Danas da njegovo „iskustvo stečeno tokom mandata u Berlinu pokazuje da je sasvim opravdana inicijativa MSP“.\n„U svojstvu ambasadora posetio sam najmanje 30 ambasada u nemačkoj prestonici i u više od 20 video takve portrete. Čak sam i navodio u razgovorima da bi bilo dobro da taj trend počne da sledi i Srbija, budući da zastava, grb i fotografija predsednika predstavljaju osnovna državna obeležja“, ukazuje Pribićević.\nDragomir Anđelković, istoričar i analitičar, ocenjuje za Danas da je navedena praksa uobičajena širom sveta i kao zanimljiv primer navodi Rusku Federaciju, u čijim ambasadama se nalaze portreti i predsednika i premijera.\n„Slike šefova država se mogu videti u ambasadama oko 90 odsto evropskih zemalja, dok je izuzetak, recimo, Italija. Postavljanje portreta predsednika svojstveno je i državama na drugim kontinentima, uključujući SAD, ali ostaje pitanje da li se potez naše vlasti može tumačiti kao politički oportun, imajući u vidu podele koje postoje u društvu“, smatra Anđelković.\nJeremić: To sam i ja predlagao, ali džaba\nVuk Jeremić, predsedavajući Generalnom skupštinom UN, napisao je juče na Tviteru, odgovarajući na pitanja građana, da je dok je bio ministar spoljnih poslova Srbije predlagao postavljanje portreta Borisa Tadića u ambasadama i konzulatima. „Ja sam, iskren da budem, to predlagao kad sam bio ministar inostranih poslova, ali se nisu složili. To je jako uobičajena stvar za veliku većinu država“, prokomentarisao je Jeremić.


BiH prijete sankcije Energetske zajednice: Nije ispunjena nijedna obaveza - Akta.ba\n14.01.2019. 09:43 / Izvor: Nezavisne novine\nEnergetska zajednica (EZ) ponovo će uvesti sankcije BiH ako u roku od pola godine ne budu ispunjene obaveze koje je prihvatila, potvrdila je za "Nezavisne" Barbora Pojner, portparol Sekretarijata te organizacije.\n"BiH je danas dalje od usvajanja državnog zakona o gasu nego ikad ranije, koji bi primijenio mjere iz Trećeg energetskog paketa, zbog čega je zemlja izložena nekoliko kaznenih mjera od strane Ministarskog savjeta Energetske zajednice još od oktobra 2015", naveli su u Eneregetskoj zajednice.\n"Tržište gasa u BiH, koje je odvojeno prema entitetima, ne postoji. Ne postoji ni organizovana tačka trgovine, kao ni virtuelna platforma ili platforma za sravnavanje računa", rečeno nam je.\nPetar Đokić, ministar energetike RS, kaže za "Nezavisne" da je RS kroz BiH dio Energetske zajednice, te da je RS dala vidljivi doprinos da evropske obaveze i direktive budu ispoštovane na način kako je utvrdila Energetska zajednica.\n"Mi to ne možemo dopustiti zato što bismo kršili Ustav i postojeće zakone. I u okviru toga mi smo nudili zakonska rješenja. Ljudi iz EZ, gospodin Janez Kopač najčešće, govore da ta pitanja nisu riješena. Istina, Kopač je proteklih mjeseci bio korektan i nije upirao prst u RS, nego je govorio da su problemi u BiH, a ja sam uvjeren da je daleko više mislio na FBiH kao na onog ko stvara problem", rekao je Đokić. Iz FBiH nismo dobili odgovor, iako smo pitanja poslali još prije desetak dana.


Amerika zbunjena agresivnim ponašanjem Kineske vojske: Teški incidenti kineskih aviona - VIDEO | WebTribune\nHome SPEKTAR Amerika zbunjena agresivnim ponašanjem Kineske vojske: Teški incidenti kineskih aviona – VIDEO\nPosted date: септембар 24, 2015 In: SPEKTAR\nKineski avion presretač je po drugi put na opasnom rastojanju prošao pored američkog izviđačkog aviona u azijskim vodama, nedelju dana pre nego što će kineski lider Si Đinping posetiti SAD.\nPoslednji incident se dogodio 5. septembra iznad Žutog mora, nedaleko od japanskih ostrva Senkaku, gde se kineski presretač zamalo sudario sa RC-135 izviđačkim avionom.\nPre toga, kineski avion se zamalo sudario sa američkim izviđačkim avionom u avgustu 2014. godine blizu Južnokineskog mora.\nPortparoli Pentagona i Američke pacifičke komande su odbili da pruže detalje o poslednjem bliskom susretu, ali nisu negirali da je došlo do incidenta.\nVazdušni susret SAD i Kine iz 2014. godine je indirektno spomenuo admiral Hari Haris, komandant Američke pacifičke komande za vreme svedočenja pred Komitetom senata oružanih usluga prošle nedelje.\nHaris je incident iz 2014. godine nazvao „veoma opasnim događajem“, ističući da je manevar koji je kineski avion izveo nad izviđačkim P-8 avionom „veoma opasan čak i u akrobatskim krugovima“.\nHaris nije pominjao najnoviji incident, napomenuvši da su opasni vazdušni susreti ređi zato što SAD vojno i politički sarađuju sa Kinom.\nDogađaj iznad Žutog mora je opisan kao opasan i neprofesionalan manevar, sličan onome kada su se kineski presretački avion J-11 i američki izviđački avion P-8 zamalo sudarili iznad Južnokineskog mora. J-11 je prišao avionu P-8 na blizinu od 150 metara, verovatno s namerom da zastraši izviđački avion.\nU nedavnom incidentu, kineski presretački avion je prošao veoma blizu nosa aviona RC-135 blizu Senkaku ostrva, mesta oko čijeg se vlasništva vodi spor između Kine i Japana.\nVest o opasnom susretu aviona se pojavila dan pre nego što će kineski predsednik Si započeti zvaničnu državnu posetu SAD. Ovaj incident će verovatno obrukati sekretara komunističke partije koji treba da stigne u Sijetl u utorak. On treba da se sastane sa predsednikom Obamom krajem nedelje.\nOčekuje se da će poseta predsednika Sija takođe pokrenuti dva važna pitanja: hakovanje vlade SAD od strane kineskih hakera i krađu podataka miliona Amerikanaca. Kina je takođe podigla tenzije zbog spora u Južnokineskom i Istočnokineskom moru.\nOpasni vazdušni susret predstavlja korak unazad za Pentagonovu agresivnu vojnu diplomatiju sa Kinom, koja je postala glavni deo Pentagonove politike po naređenju predsednika Obame.\nKritičari iz Kongresa, među kojima su i senator Džon MekKejn i republikanac Rendi Forbs, pozvali su Obaminu administraciju da ukine vojne razmene koje ne daju rezultate.\nPentagon je nedavno zaključio sporazum u kom su uokvirena pravila za pomorske susrete, kako bi se sprečili incidenti između brodova kao onda kada su se brodovi skoro sudarili 2013. godine u Južnokineskom moru.\nKineski amfibijski brod je 5. decembra 2013. godine isplovio direktno ispred vojnog kruzera USS Cowpens i stao, zbog čega je Cowpens morao naglo da promeni kurs kako bi izbegao kinesko plovilo.\nObamina administracija je na samitu u novembru 2014. godine objavila da su Pentagon i kineska vojska potpisali memorandum o razumevanju „pravila ponašanja“ s ciljem očuvanja bezbednosti prilikom vazdušnih i pomorskih susreta.\nZvaničnici Pentagona su rekli da su pravila o pomorskim susretima jasnija nego ona o vazdušnim.\nPregovori u Pekingu o vazdušnim pravilima su se odužili pošto Kina zahteva da SAD obustave vazdušno izviđanje blizu obala Kine, što Pentagon ne prihvata.\nHaris, komandant Američke pacifičke komande, rekao je prošle nedelje da je naredio svojim komandantima da nastave sa svojim operacijama čak i ako naiđu na kineske avione ili brodove.\nOblast u kojoj je došlo do najnovijeg incidenta se nalazi u centru spora između Pekinga i Tokija oko vlasništva Senkaku ostrva.\nViši američki zvaničnici, koji tvrde da su neutralni u ovom sporu, pozivali su se nekoliko puta na odbrambeni sporazum između SAD i Japana, navodeći da će snage SAD braniti Japan ako ostrva budu napadnuta.\nDalje povećavajući tenzije, Kina je u novembru 2013. godine unilateralno uvela identifikacionu zonu vazdušne odbrane nad Istočnokineskim morem, uspostavljajući kontrolu nad bezbednosnom zonom koja pokriva Senkaku ostrva i još neka južnokorejska ostrva.\nKina tvrdi da su Senkaku ostrva, koja ona naziva Đaoju ostrva, pod njenim vlasništvom iako su pod jurisdikcijom Japana već decenijama. Smatra se da vode oko ostrva sadrže velike rezerve podvodnog gasa i nafte za kojima žude obe države.\nKinezi zahtevaju da svi avioni koji uđu u identifikacionu zonu traže dozvolu za ulazak i da predstave plan leta. Kina je zapretila da će iskoristiti vojne snage da ojača zonu, ali to do sada nije učinila.\nSAD, Japan i Južna Koreja su rekli da ne priznaju zonu vazdušne odbrane.


Stere: Razočaran sam odlukom Kosova da ne dozvoli srpske izbore - Radio Kosovska Mitrovica\nStere: Razočaran sam odlukom Kosova da ne dozvoli srpske izbore\nepa09811009 Norway's Prime Minister Jonas Gahr Store during a press conference with the Polish Prime Minister Mateusz Morawiecki (not pictured) in the Norwegian government's official residence in Oslo, Norway, 08 March 2022. The heads of governments discussed the further reaction of European countries to the Russian aggression against Ukraine. EPA-EFE/RADEK PIETRUSZKA POLAND OUT\n29. March 2022, 12:05\nPremijer Norveške Jonas Gar Stere je danas izrazio razočaranje što privremene vlasti na KiM nisu dozvolile da se srpski izbori 3. aprila organizuju na isti način kao prethodni izbori.\nOn je podržao nastavak dijaloga između Beograda i Prištine uz posredovanje EU, saopšteno je na sajtu norveške vlade.\nKako se navodi u saopštenju, Stere je na sastanku sa premijerom prištinskih institucija Aljbinom Kurtijem u Oslu danas naglasio važnost dijaloga Beograda i Prištine i naveo da postojeći sporazumi moraju da se primenjuju, kao i da obe strane moraju da se uzdrže od radnji koje umanjuju poverenje među njima.\n“Zato sam iskoristio priliku tokom našeg sastanka da izrazim svoje razočaranje što Kosovo nije dozvolilo da se srpski izbori 3. aprila organizuju na isti način kao prethodni izbori”, rekao je norveški premijer.\nOn je još naglasio da se da stabilnost na Zapadnom Balkanu ne može “uzeti zdravo za gotovo” i upozorio da bi “nerešena pitanja iz 1990-ih mogla ponovo da zapale region”, navodi se u saopštenju norveške vlade.


Nagrađeni prokupački pesnici u Paraćinu - Blace Info Press\nAutor: Gorica Šegović · 30. januara 2019.\nProkupački pesnici i članovi Književnog društva „Rade Drainac“, Milutin Milošević, Milena Perić, Zorica Ivanović i Saša Milovanović ove godine su učestvovali na Svetosavskom pesničkom maratonu, koji se tradicionalno održava u Paraćinu. Oni su i ove godine bili zapaženi, a Milutinu Miloševiću i Mileni Perić pripale su i neke nagrade.\nNagradu „Mirko Banjević“ za najbolju pesmu maratona, dobio je Milutin Milošević, dok je nagradu „Venedikt Crepović“ u kategoriji pesnika od 30 godina, ponela Milena Perić.\nOvo nije prvi put da prokupački pesnici učestvuju na ovom pesničkom maratonu. Oni su i prošle godine iz Paraćina u Prokuplje doneli nagrade. Sada su, kako kažu, otišli da još jednom pokažu i potvrde svoj talenat i kvalitet. Tako je i bilo, opravdali su očekivanja, na način kakav i dolikuje prokupačkim pesnicima, predstavili su Književno društvo „Rade Drainac“, koje radi u okviru Doma kulture „Radivoj Uvalić Bata“.\nSledeća vest 26. put privrednici iz Blaca obeležavaju zanatlijsku slavu Tri Jerarha\nPredhodna vest Foto vest – Sajam rukotvorina Blace 2019


Vakcinaciju Vučića prenosile sve televizije sa nacionalnom frekfencijom - Specijal Info\nVakcinaciju Vučića prenosile sve televizije sa nacionalnom frekfencijom\nby Specijal Info April 6, 2021, 2:49 pm 22 Views\nDanas je na svim televizijama sa nacionalnom frekfencijom prekinut program kako bi se uživo prenosilo vakcinisanje predsednika Srbije Aleksandra Vučića.\nSve televizije sa nacionalnom frekfencijom i mediji bliski naprednjačkom režimu ispratili su ovaj događaj kao veoma bitan i maltene istorijski. Hteli ne hteli svi su danas u 12:25h morali da isprate vakcinaciju Aleksandra Vučića, jer drugog programa nije bilo.\nI dok se drugi strani lideri vakcinišu anonimno i bez velike medijske pažnje, jer je to obična vakcinacija i ništa više, kod nas je vakcinacija predsednika medijski ispraćena kao da se radi o velikom i nesvakidašnjem događaju.\nPredsednik je vakcinisan u domu zdravlja u Rudnoj Glavi, a tamošnje osoblje je izjavilo kako se za predsednika Vučića primnjuju isti aršini kao i za bilo kog drugog državljanina Srbije. Ipak mogli smo se uveriti da to baš i nije istina, s obzirom da je vakcinaciju predsednika izvršila doktorka Anita Repeđić, a svi ćemo se složiti da vakcinaciju običnih građana rade medicinske sestre, a ne doktori.\nPredsednik je izjavio kako doktorka Anita ima laku ruku i da ništa nije osetio tokom primanja vakcine, a mediji su odmah počeli da se bave doktorkom koja je Vučiću dala vakcinu.\nZa tri nedelje Aleksandar Vučić će biti revakcinisan, pa očekujemo da će i revakcinacija biti medijski propraćena kao i ova prva vakcinacija.\nPrevious article Sindikat Vojnih penzioner: Vratite državi paketiće sa vitaminima zajedno sa njihovom maglom\nNext article Frilenseri kreću u protest, oko skupštine sve više policijskih snaga\nFrilenseri kreću u protest, oko skupštine sve više policijskih snaga


PČELARI od 15. aprila do 31. maja podnose zahteve za ostvarivanje prava na podsticaje po košnici pčela 800 dinara – Plodna Zemlja\nPčelari u Srbiji moći će od 15. aprila do 31. maja da podnosu zahteve za ostvarivanje prava na podsticaje po košnici pčela Upravi za agrarna plaćanja Ministarstva poljoprivrede, vodoprivrede i šumarstva. Uslov za ostvarivanje podsticaja, 800 dinara po košnici, imaju poljoprivredni proizvođači koji se bave pčelarstvom, odnosno imaju najmanje 20 košnica, a najviše 1.000 upisanih u Registru poljoprivrednih gazdinstava.\nIz Uprave za agrarana plaćanja napominju da se zahtev koji se popunjava na propisanom obrascu može odštampati na sajtu uprave, a pčelari se mogu javiti poljoprivrednim, stručnim i savetodavnim službama u svojim gradovima kako bi dobili potrebnu pomoć savetodavaca u popunjavanju zahteva, prenosi vojvojdinauzivo.com. Direktno podnošenje zahteva u elektronskom obliku takođe je moguće, preko e-uprave, ali u ovom slučaju procedura je nešto komplikovanija, s obzirom na to da pčelari moraju da imaju računarsko znanje i aktiviran elektronski potpis na ličnoj karti.\nTagoviKošnice Pčelari Podsticaji\nBIĆE JOŠ NOVCA Evropska komisija usvojila IPARD III program Republike Srbije za period 2021 – 2027. godine\nPočela isplata 8.000 dinara po hektaru subvencija poljoprivrednim proizvođačima\nObjavljena bodovna lista za Sedmi javni poziv – IPARD mera 1 za nabavku novog traktora


Predlozi za sastanak sa Mekalisterom: Evo šta nudi vlast, a šta opozicija - Infobrif\nPredlozi za sastanak sa Mekalisterom: Evo šta nudi vlast, a šta opozicija\nObjavljeno 4.10.2019. u 10:17 poslednja izmena 4.10.2019. u 09:59\nMere Vlade za poboljšanje izbornih uslova, usvajanje preporuka stručnog tima „1 od 5 miliona“ najmanje devet meseci pre izbora i ideja o prelaznoj predizbornoj vladi, predlozi su sa kojima će opozicija i vlast izaći na sastanak sa Dejvidom Mekalisterom.\nRazgovori sa predsednikom spoljnopolitičkog odbora i izvestioca Evropskog parlamenta za Srbiju biće održani 9. i 10. oktobra u staroj zgradi Skupštine Srbije u Kralja Milana, a trebalo bi da rezultiraju izlaskom opozicije na izbore.\nU parlamentu je pre dva dana, prema saznanjima „Blica“, održan sastanak na kojem je bilo reči o nastupajućem susretu sa evropskim diplomatom. Za sada je poznato da će biti u formatu „1+1“, što znači da će svaka poslanička grupa imati po dva predstavnika, predsednika grupe i još jednog pregovarača.\n„U prvoj fazi tema bi, kako je ranije najavljeno, trebalo da budu izborni uslovi, mediji i birački spisak. Ostaje da se vidi u kojoj će formi učestvovati predstavnici neparlamentarnih stranaka i predstavnici civilnog sektora. U Skupštini ima 15 poslaničkih grupa, a u razgovorima će učestvovati i predsednica parlamenta Maja Gojković“, objašnjava izvor „Blica“.\nOčekuje se da vlast na razgovore dođe sa 10 zaključaka koji su usvojeni posle okruglih stolova održanih na Fakultetu političkih nauka. Šef radne grupe Vlade za unapređenje izbornih uslova Nebojša Stefanović rekao je da je usvajanjem mera pokazana spremnost da se razgovara o svemu onome što Vlada može da učini uredbama i zaključcima, o izmeni zakona i donošenju podzakonskih akata, kao i da Vlada može da napravi korak napred kojim će izborni uslovi biti poboljšani.\nŠef poslaničke grupe SPS Đorđe Milićević kaže za „Blic“ da je time napravljen iskorak u poboljšanju izbornih uslova.\n“ Nakon svih okruglih stolova, SPS je predstavio 17 preporuka, poput onoga da se odredi šta čini izbornu kampanju, precizira zloupotreba javnih resursa, da se izaberu nedostajuća tri člana REM, da Agencija za borbu protiv korupcije definiše i rokove i ulogu… Ovi predlozi su kompatibilni i sadržani onome što je usvojila Vlada. Time je Vlada napravila iskorak u poboljšanju izbornih uslova, i napravila ravnotežu između poštovanja prava pozicije i opozicije“, smatra Milićević.\nŠto se tiče opozicije, kada je u pitanju Narodna stranka, koja je deo Saveza za Srbiju, do birališta vodi sprovođenje dokumenta o izbornim uslovima grupe eksperata protesta „1 od 5 miliona“, i to najmanje devet meseci od izbora, kaže potpredsednik ove partije Miroslav Aleksić.\n„Kada budemo dobili zvaničan poziv i saznali u kom formatu je planiran sastanak, odlučićemo da li ćemo prisustvovati. Svakako smo spremni da razgovaramo sa predstavnicima EU kako bismo došli do rešenja političke krize u kojoj se nalazi Srbija. Da bi izbori mogli da se održe, neophodno je da vlast ispuni i sprovede u praksi zahteve građana, opozicije i NVO koje su izašle sa preporukama. Takođe, u izveštaju Evropske komisije jasno je navedeno da u Srbiji nema slobodnih medija, da su institucije devastirane, a vladavine prava gotovo i nema. Problem je što do sada ništa iz tih izveštaja nije primenjeno. Mi tražimo da vlast u praksi sprovede dokument o izbornim uslovima, koji je pre svega poštovanje zakona, kako bi se u roku od devet meseci od implementacije održali demokratski i slobodni izbori“, navodi Aleksić.\nMekalister je sredinom septembra, posle posete Beogradu, poručio da je EP spreman da posreduje u dijalogu vlasti i opozicije o izbornim uslovima ukoliko dobije pozitivan odgovor od predsednice Skupštine Maje Gojković. Ona je odgovorila da je angažman EP dobrodošao i izašla sa predlogom datuma razgovora.\nAleksandra Jerkov kaže da DS podržava predloge Crte i ekspertskog tima „1 od 5 miliona“.\n„Pažljivo smo ih razmotrili. Oni jasno definišu do kojih je izmena zakona neophodno da dođe da bi građani na izborima mogli da glasaju slobodno i oslobođeni od straha, pritisaka i ucena. Ti zahtevi se, pre svega, odnose na način na koji se vodi i finansira kampanja, na definisanje učešća funkcionera u kampanji, sankcije za pritiske i ucene građana i na slobodne medije. Osim toga, moramo razgovarati i o garancijama za ispunjenje ovih uslova i sprovođenje ovih zakona. To su ključni zahtevi, ne zbog opozicije, nego da bi građanima zaista bila pružena mogućnost stvarnog izbora“, kaže Jerkov.\nLider LDP-a Čedomir Jovanović nema dileme. On za „Blic“ kaže da pred Mekalistera ide sa predlogom o predizbornoj vladi sastavljenoj od vlasti i opozicije, a koja bi bila formirana raspisivanjem izbora.\n“ LDP ima već spremljen zakon o predizbornoj vladi, u koju ne bi ušli lideri stranaka, a oni koji bi bili u njoj ne bi mogli da budu kandidati na izborima. LDP ne mora da bude u toj vladi, a sigurno je da ja u njoj ne bih uzeo učešće. To nije vlada koja će dovesti opoziciju na vlast i da sruši Vučića već će dovesti do izbora“, rekao je Jovanović za „Blic“.\nPredložene mere vlasti su: sankcije za zloupotrebu JP u političke svrhe i zabrana pritisaka na zaposlene u JP i javnoj upravi u vezi sa podrškom strankama, duplirana kazna za zloupotrebu funkcije, dijalog sa RTS, javno slušanje u Skupštini o radu REM, izbor troje neimenovanih članova REM, Agenciji za borbu protiv korupcije rok od pet dana za odluke po prijavama u kampanji.\nVlada je predložila i da funkcioneri budu bez političkih aktivnosti u toku radnog vremena, oštriju kontrol trošenja novca za promociju stranaka, Telo za kontrolu kampanje u štampanim i onlajn medijima i obuku onih koji rade na biračkom spisku i članova biračkih odbora.\nPočeli razgovori misije MMF s delegacijom Srbije


Sejdinoviću prete smrću zbog šale na Fejsbuku\n► Sejdinoviću prete smrću zbog šale na Fejsbuku\n14.04.2017 Novi Sad\nFoto: Beta/ Dragan Gojic\nPredsednik Nezavisnog društva novinara Vojvodine Nedim Sejdinović dobio je na desetine uvreda i pretnji nakon što je na svom privatnom Fejsbuk profilu objavio fotografiju žute patke, simbola inicijative "Ne davimo Beograd", uz poruku "Srećan Veliki patak svima koji slave", piše danas portal Cenzolovka.\nSejdinović je pretnje prijavio policiji i tužilaštvu, a među brojnim psovkama, pretnjama i optužbama koje su mu upućene, nazivaju ga "balijom", "muslimanom", "autonomašem", kao i da je "soroševac", i da se "sprda" sa hrišćanskim praznikom.\n"Srešćemo se prijatelju, mali je NS. Je*em li ti familiju autonomašku. Balija marš iz Srbije", navodi se u jednoj od poruka.\n"Čekaj samo da te vidim na protestu, naje*o si. Iskopaću ti oči…", preti se u još jednoj poruci.\nSejdinović je za Cenzolovku (www.cenzolovka.rs) rekao da je iznenađen porukama koje mu pristižu, jer je njegov post bio bezazlena šala.\n"Ja sam aludirao na žutu patkicu koja je simbol protesta 'Ne davimo Beograd' i smatrao da je to jedna benigna šala koja ne bi trebalo da uvredi nekoga", kazao je Sejdinović i ocenio da ta njegova objava na Fejsbuku svakako nije suštinski razlog za ovakve pretnje, već samo povod.\n"Bez obzira što je ovo povod, uzrok je suštinski vezan za same demonstracije i posledica je otvorenog lova na veštice, koji je (šef poslaničke grupe Srpske napredne stranke Aleksandar) Martinović otvorio na mene i još neke ljude, prozivajući nas što smo bili na protestima", naveo je Sejdinović i dodao da je najnovije pretnje prijavio policiji i tužilaštvu.\n"Nažalost, pokazalo se da je policija veoma efikasna kada hoće da bude, kada je u pitanju vlast, a s druge strane kada su na meti novinari, ili neki protivnici vlasti, potrebni su im meseci i godine da otkriju ljude koji prete, i to one koji prete sa svojih pravih profila", rekao je Sejdinović.\nPre nekoliko dana na konferenciji za novinare u Skupštini Srbije, a kasnije i na Radio-televiziji Srbije, šef poslaničke grupe Aleksandar Martinović pokazao je fotografije Sejdinovića, ali i drugih novinara, prozivajući ih što učestvuju na protestu "Protiv diktature".\nPočetkom aprila rukovodstvu NDNV-a prećeno je preko društvenih mreža nakon navoda u nekim tabloidima da je to novinarsko udruženje organizator masovnih studentskih protesta u Novom Sadu.\nvelika žuta patka /\nNezavisno društvo novinara Vojvodine (NDNV) pozvalo je danas građane u regionu Zapadnog Balkana da podrže rad novinara koji profesionalno obavljaju svoj posao u vanrednim okolnostima izazvanim...\nInicijativa "Ne da(vi)mo Beograd" (NDMBGD) je danas saopštila da je pozvala Grad Beograd da preispita odluku o otkazivanju godišnjeg konkursa Sekretarijata za kulturu i da umesto toga,...\nAplauz u 8 večeras za prodavačice i prodavce bez zaštite\nInicijativa Ne davimo Beograd pozvala je građane da “Aplauzom u 8”, večeras u 20 časova, daju podršku radnicima u trgovinama, prodavačicama i prodavcima, ljudima koji su pored mnogih...


„Rada” na doboš za 2,55 miliona – Sjever Crne Gore\n„Rada” na doboš za 2,55 miliona\nStečajna uprava bjelopoljske fabrike Bjelasica Rada raspisala je oglas za prodaju cjelokupne imovine kompanije, po ukupnoj početnoj cijeni od 2,55 miliona eura, nakon što je prošle sedmice utvrđena lista potraživanja, a 8. septembra proglašen bankrot. Prijave za kupovinu imovine fabrike mineralne vode zainteresovani kupci mogu slati do 25. oktobra.\nNa prodaji su, kako piše u oglasu stečajne uprave, ponuđeni objekat fabrike za flaširanje vode, površine skoro tri hiljade kvadrata za 1,15 miliona eura, mašine, oprema i vozila za 857 hiljada, kao i cjevovod Lješnica – fabrika dužine oko sedam kilometara za 84 hiljade eura. Zatim, zemljište u Lješnici površine skoro dvije hiljade kvadrata prodaje se za 5,4 hiljade, zemljište u krugu fabrike za 246,6 hiljada eura, i u krugu stare pekare za 209,6 hiljada.\nZa učešće u nadmetanju potrebno je da se uplati depozit od pet odsto početne cijene imovine. Ponude će biti otvorene 30. oktobra u Privrednom sudu.\nKriterijum za odabir ponuda je isključivo najveća ponuđena cijena, koja nije niža od početne. Odluku o odabiru najpovoljnijeg ponuđača, stečajni upravnik će donijeti u roku od osam dana od održanog javnog otvaranja ponuda.\nOdabrani ponuđač je dužan da sa stečajnim upravnikom zaključi u propisanoj formi ugovor o kupoprodaji imovine i uplati ukupno ponuđenu cijenu u roku od 30 dana od donošenja odluke o izboru najpovoljnijeg ponuđača i prodaji imovine.\nStečaj u fabriku je uveden krajem maja na zahtjev radnika kojima se duguje 14 plata i nijesu im plaćani doprinosi osam godina. Predsjednica sindikata fabrike Ljiljana Raković očekuje da će imovina na prvoj licitaciji biti prodata i da će radnici naplatiti svoja potraživanja.\nOčekujemo da se sve završi povoljno za nas i da konačno dobijemo zarađeni novac. Za 40 radnika treba da se isplati oko dva miliona. Od toga na ime 14 neizmirenih zarada 351,5 hiljada, a za poreze i doprinose u osmoipogodišnjem periodu 16 miliona. Osim toga, imamo i potraživanja iz ranijeg stečaja na ime razlike u isplati doprinosa od 692 hiljade eura – kazala je Raković za „Dan”.\nIstakla je da radnici svakodnevno dolaze na posao i da su juče završili kompletno čišćenje fabrike.\nŽelimo da novi vlasnik dođe u sređenu fabriku i da ga dočekamo kako valja i dolikuje. Očekujemo da se sa novim vlasnikom dogovorimo kako da naša potraživanja budu isplaćena i da mu budemo od ruke. Ako treba mjesec dana ćemo džabe raditi samo da fabrika stane na noge i da konačno radimo svoj posao – navela je Rakovićeva.\nU Privrednom sudu je prošle sedmice održano ročište za ispitivanje potraživanja i usvojena konačna lista prema kojoj je stečajna uprava priznala potraživanja od 1,72 miliona eura. Nije priznato potraživanje sindikata od 692 hiljade eura.\nVlasnik fabrike „Bjelasica Rada” je Eurofond, koji je digao ruke od fabrike nakon što im je propao kreditni aranžman sa Abu Dabi fondom.\nOglas za koncesiju za vodoizvorište Čeoče sa kojeg se puni voda „rada” raspisan je tek 15. septembra, sedam dana nakon proglašenja bankrota. Vicepremijer Milutin Simović je kazao da konkurs za koncesiju nije raspisan tek, već 15. septembra, odgovarajući na pitanje je li se čekao bankrot „Rade”.\nKonkurs za Čeoče smo raspisali jer vjerujemo da je to dobra šansa i prilika da se realizuje jedna profitabilna investicija. Sigurni smo da će se kroz realizaciju ove investicije obezbijediti supstitucija uvoza mineralne vode. Na godišnjem nivou imamo 30 miliona litara uvozne mineralne vode za šta se godišnje troši šest miliona eura – rekao je Simović tokom posjete Bijelom Polju.\nKonkurs je raspisan do kraja oktobra, a prema Simovićevim riječima, to je šansa da bude što više zainteresovanih ponuđača za dobijanje koncesije i da se kroz tržišnu utakmicu dobije dobar domaćin koji će na pravi način valorizovati Čeoče i pokrenuti proizvodnju u „Radi”.\nKonkurs je raspisan jer vjerujemo da je to dobra šansa da se obezbijede nova radna mjesta i da se radnicima koji će raditi u obnovljenoj fabrici na bazi izvorišta Čeoče obezbijede redovne plate – zaključio je Simović.\nPrevPredhodniSTUDENTI VMŠ: Žrtve inaćenja ministarstva i rektorke\nSledećiI za šupu po dozvolu u Podgoricu!Next\nDevedeset prvoga dana rata u Ukrajini građanke i građani...\nIzgradnja Palate pravde riješila bi dugogodišnje probleme...\nMiloš Medenica, sin bivše predsjednice Vrhovnog suda...\n„Ministarstvo sa svojim resorima pomno prati...\nZa S.O (30), državljanina Srbije, umalo nije bilo kobno...


U današnjem specijalnom izdanju "Blica" na povećanom broju strana, poklanjamo veliku ikonu svetog apostola Petra.\nPetrovdan je jedan od 15 najvećih hrišćanskih praznika, a u našem narodu je to slava pekara i ribara.\nU specijalnom izdanju "Blica" danas vas čekaju najaktuelnije teme iz sveta politike, kulture, zabave i sporta, zanimljive reportaže i intervjui, kao i razbijanje mitova i demistifikacija tema o kojima se retko priča.\nNe propustite danas "Blic" specijal i poklon ikonu.\nPoklon ikona svetog Ilije u sutrašnjem specijalu "Blica"


Prva roditeljska kuća u Nišu | NisCafe\nPrva roditeljska kuća u Nišu\nPrva roditeljska kuća u Nišu trebalo bi da bude otvorena na proleće, a juče je, odlukom niških vlasti, obezbeđen prostor za nju. Naime, nadležni su odlučili da prostor od oko 160 kvadratnih metara, na mestu gde je nekada bio restoran, u centru grada dodele na korišćenje Nacionalnom udruženju roditelja dece obolele od raka (Nurdor) za otvaranje roditeljske kuće. U njoj će smeštaj naći mališani oboleli od karcinoma koji sa roditeljima iz manjih mesta dolaze u nišku bolnicu na terapije.\n– Do 15. januara 2012. trebalo bi da potpišemo ugovor, a onda sledi prikupljanje sredstava za adaptaciju prostora, kako bismo što više porodica sa obolelim mališanima mogli da smestimo u buduću roditeljsku kuću – kaže Žana Korolija, član Upravnog odbora Nurdora.\nDa bi se što pre krenulo u renoviranje prostora predstavnici ovog udruženja juče su u Nišu sa nadležnima u Regionalnoj privrednoj komori postigli dogovor oko prikupljanja neophodnih sredstava. Ukoliko sve bude teklo po planu, odnosno ako ugovor bude potpisan u predviđenom roku i sredstva za renoviranje prostora budu obezbeđena na vreme, u Nurdoru očekuju otvaranje roditeljske kuće u prvim danima proleća, tačnije već u martu.\n– Prostor za roditeljsku kuću nalazi se u centru grada, preko puta opštine i pored velikog parka, a do bolnice se stiže desetominutnom šetnjom, što je jako dobro za obolele mališane. Po rečima niških lekara sve je veći broj dece koja dolaze u ovaj grad na terapije, a obezbeđivanjem privremenog smeštaja u roditeljskoj kući olakšaćemo im ionako tešku finansijsku situaciju – objašnjava Žana Korolija.\nLečenje malignih oboljenja dugo traje, po procenama stručnjaka između šest meseci i godinu dana, a u nekim slučajevima i duže, a čak 80 odsto obolelih mališana dolazi iz unutrašnjosti Srbije u neku od pet bolnica smeštenih u Beogradu, Novom Sadu i Nišu. Mnogi roditelji su prinuđeni da daju otkaz da bi bili sa bolesnim detetom, pa su njihove porodice dovedene na rub egzistencije. Otvaranje roditeljskih kuća, napominju u Nurdoru, pomaže porodicama obolelih mališana da smanje troškove tokom terapija, ali omogućava i boravak u ambijentu najsličnijem porodičnom domu što je za ozdravljenje deteta veoma važno. Za sada u Srbiji postoje tri roditeljske kuće – dve u Beogradu i jedna u Novom Sadu.\nniške vesti\t2015-04-09\nOznake: niške vesti\nStarije: Novogodišnji vašar\nNovije: Orlovi počeli pobedom\nSajam automobila – Niš, 2018\n„Riblja čorba“ za napuštene pse u Nišu\nHumanitarni koncert za napuštene pse i izgradnju azila u Nišu, održaće se vrlo uskoro a inicijator je Bora Đorđević.


Zdravlje Autor:CNN, N1 Beograd02. apr. 202214:001 komentar\nRezultati prvog eksperimenta u kom su ljudi bili namerno zaraženi SARS-CoV-2\n"Zaista, ne postoji nijedna druga vrsta studije u kojoj to možete da uradite, jer obično pacijenti imaju vašu pažnju samo ako imaju simptome, i tako propuštate sve one prethodne dane kada se infekcija razvija", rekao je vodeći autor studije dr Kristofer Čiu, lekar za infektivne bolesti i imunolog na Imperijal koledžu u Londonu.\nBili su pod medicinskim nadzorom 24 sata dnevno i ostali su dve nedelje u sobama u "London's Royal Free Hospital"koje su imale poseban protok vazduha kako bi se sprečilo da virus pobegne.\nDr Čiu kaže da su istraživači dali učesnicima kognitivne testove kako bi proverili njihovo kratkoročno pamćenje i vreme reakcije. Oni još uvek gledaju te podatke, ali on misli da će ti testovi "zaista biti informativni".\n- Male količine virusa, oko 10 mikrona, količina u jednoj kapljici koju neko kine ili izbaci kašljanjem - može da razboli nekoga.\n- Kovid-19 ima veoma kratak period inkubacije. Potrebno je oko dva dana nakon infekcije da osoba počne da izbacuje virus.\n- Ljudi oslobađaju velike količine virusa pre nego što pokažu simptome .\n- U proseku, mladi, zdravi volonteri u studiji oslobađaju virus šest i po dana, ali neki i 12 dana.\n- Zaražene osobe mogu da imaju visok nivo virusa bez ikakvih simptoma.\n- Otprilike 40 sati nakon što je virus uveden u telo, mogao je da se otkrije u zadnjem delu grla.\n- Bilo je potrebno oko 58 sati da se virus pojavi na brisevima iz nosa, gde je na kraju porastao na mnogo više nivoe.\n- Brzi kućni testovi zaista dobro funkcionišu kada je osoba zarazna. Studija je otkrila da ove vrste testova mogu da dijagnostikuju infekciju pre nego što se generiše 70 odsto do 80 odsto održivog virusa.\n"To je ono što je zaista interesantno", rekao je on,"polovina učesnika studije nikada se nije razbolela i nikada nije razvila antitela, uprkos tome što su dobili potpuno istu dozu virusa".\n"Postoji mnogo drugih stvari koje nam pomažu u zaštiti", rekao je dr Čiu i dodao da postoje barijere u nosu, različite vrste proteina i zaštitnih sistema, i da su oni verovatno doprineli da neke osobe ne budu zaražene, i da su zaista zainteresovani da pokušaju da razumeju šta je konkretno u pitanju.\nDoktor smatra da bi "razumevanje drugih faktora moglo da pomogne u pružanju zaštite ljudima u slučaju buduće pandemije".\n"Uzorci krvi i tkiva prikupljeni za studiju nastaviće da se analiziraju u godinama koje dolaze", rekla je dr Edvards.\n"Nećemo raditi studije izazova kod beba, i nećemo to raditi kod starijih osoba koje imaju više od 75 godina, kao ni kod onih sa hroničnom bolešću pluća", rekla je ona i dodala da kada su u pitanju mladi, zdravi ljudi, da će se takve studije raditi jer mogu da budu od pomoći.


PKS pokrenula Digitalnu platformu za cirkularnu ekonomiju – Bankar.rs\nHome/ANALIZE/PKS pokrenula Digitalnu platformu za cirkularnu ekonomiju\nPKS pokrenula Digitalnu platformu za cirkularnu ekonomiju\nPrivredna komora Srbije (PKS) otvorila je danas Digitalnu platformu za cirkularnu ekonomiju CE HUB namenjenu razmeni informacija, znanja i aktivnosti privrede Srbije u procesu zelene tranzicije.\nPlatformu su na onlajn konferenciji otvorili predstavnici Centra za cirkularnu ekonomiju PKS i Programa Ujedinjenih nacija za razvoj (UNDP), uz podršku Nemačke razvojne saradnje u Srbiji koju sprovodi GIZ.\nCilj Digitalne platforme za cirkularnu ekonomiju Srbije je, kako je istaknuto, da podrži privredu u modernizaciji proizvodnih procesa, kreiranju održivih poslovnih modela i uskladjivanju sa zahtevima cirkularne ekonomije i dekarbonizacije, a namenjena je i kontinuiranom dijalogu izmedju predstavnika Zelene alijanse koju čini privreda Srbije i Vlada.\nRukovodilac Sektora za vitalni razvoj UNDP-a Žarko Petrović istakao je da se svet menja u pogledu klime i ekonomskog modela koji predstoji svim državama Zapadnog Balkana i koji je proklamovao njen glavni trgovinski partner, a to je EU.\n“Čak 33 odsto emisije gasova sa efektom staklene bašte može da se smanji iz sektora koje cirkularna ekonomija obuhvata – ponovna upotreba resursa, prenamena, reciklaža materijala”, naveo je Petrović.\nOn je rekao da, prema podacima Agencije za zaštitu životne sredine Srbije, trenutno postoji nekoliko hiljada divljih i nesanitarnih deponija, gde se razgradjuje otpad koji utiče na emisiju gasova sa efektom staklene bašte i zagadjuje životnu sredinu.\n“U tom otpadu postoji ogromna količina sredstava iz kojeg biznis sektor u Srbiji može da zaradi i zbog toga je važno što je PKS prepoznala poslovni sektor kao ključni u pogledu prelaska na cirkularnu ekonomiju”, kazao je Petrović.\nPrema njegovim tvrdnjama, do 30.000 novih radnih mesta može da se otvori zahvaljujući ponovnoj upotrebi otpada nastalog u procesu proizvodnje ili nakon upotrebe.\nPerović je podsetio i da trenutno postoji nova Zelena agendu za Zapadni Balkan koja jedan od najvažnijih fokusa stavlja na pitanje cirkularne ekonomije i ponovne upotrebe resursa.\nOn je objasnio da je pandemija momenat budjenja koji omogućava da napravimo odlučan iskorak ka zelenoj tranziciji, pre svega jer se ulaže velika količina sredstava u oporavak ekonomije, a u njoj bi morali da budu sadržani zeleni kriterijumi.\nProgramski direktor za životnu sredinu i borbu protiv klimatskih promena u Delegaciji EU u Srbiji Antoan Avinjon, istakao je da je ova platforma veoma važna za promovisanje cirkularne ekonomije u Srbiji, kao i da će kompanije i privatni sektor morati da inoviraju svoje načine poslovanja.\nAvinjon je rekao da je Evropska komisija predložila Zeleni dogovor prošle godine sa akcionim planom za cirkularnu ekonomiju za države članice EU, sa proširenjem sa Zelenom agendom za Zapadni Balkan, što predstavlja politički okvir koji omogućava delovanje.\n“Mi ćemo pomoći privatnom sektoru da ostane konkurentan na ovakvom tržištu, kako bi unapredili svoje poslovanje”, naveo je Avinjon.\nOn je izjavio da se priprema i studija sa UNDP-om o zelenom finasiranju, koja će pomoći u definisanju alata koje kompanije mogu da iskoriste kako bi finansirale svoje zeleno poslovanje.\nDirektor Sektora za strateške analize, usluge i internacionalizaciju PKS Mihailo Vesović rekao je da se danas promoviše Digitalna platforma za digitalnu ekonomiju, kao novi model komunikacije sa privredom, donosiocima odluka i stručnjacima iz ove oblasti.\n“Srbija je Sofijskom deklaracijom prihvatila Zelenu agendu za Zapadni Balkan, a u svojoj industrijskoj politici je jasno zacrtala šta je njen strateški pristup i koliko je cirkularna ekonomija važna”, objasnio je Vesović.\nViši menadžer projekata iz Nemačke organizacije za medjunarodnu saradnju GIZ Tomislav Knežević, podsetio je da od 2016. u saradnji sa PKS podržan razvoj Centra za cirkularnu ekonomiju, dok je u proteklih pet godina uradjen veliki broj aktivnosti koje su imale za cilj promociju cirkularne ekonomije i treninga za predstavnike lokalnih samouparava i kompanija.\n“U prethodnoj godini su donesena dva strateška dokumenta koja imaju za cilj da poprave ambijent cirkularne ekonije, jedan je predlog za definisanje konkretnih javnih politika u ovoj oblasti, a drugi je nova Strategija industrijske politike Srbije”, rekao je Knežević.\n"Kriptovalute nisu korisni čuvari vrednosti. To je zamena za zlato, ne za dolar"


Posle zločina u okolini Stare Pazove, Šever se dovezao u Beograd, gde se ispred Narodne skupštine ubio, i to pucajući iz istog pištolja iz koga je usmrtio Ilića.\n- Koliko je novca bilo u opticaju između njim dvojice, nije poznato, ali je pretpostavka da su u pitanju desetine hiljade evra. Takođe se proverava kome je Šever još dugovao novac, kolike sume, da li je sa njima isto imao neke zajedničke poslovne poduhvate. On i Ilić navodno su pokrenuli zajednički posao, prodaju polovnih vozila, ali da je kompletan novac za to dao Ilić, a Šever je samo izvlačio pare. Po svemu sudeći, Iliću je dojadilo da to trpi, pa je od Ševera tražio da vratio deo novca, što ovaj nije imao nameru, pa je odlučio da eliminiše saradnika - saznaje "Blic"prof od izvora upoznatog sa istragom.\nŠever je, sumnja se, pozvao Ilića da mu vrati novac, ali da li ga je ubio na mestu gde je kasnije nađeno telo ili je tu dovezao samo beživotno telo nekadašnjeg prijatelja, još nije utvrđeno. U prilog pretpostavci da je Šever ili dovezao Ilića živog ili telo, ide i to što u blizini mesta na kome su ribolovci našli beživotno telo, nije bilo profesorovog automobila.\nŠever je, kako se sumnja, u četvrtak oko 16 sati hicem iz pištolja usmrtio saradnika. Posle ubistva vratio se u Beograd gde se godinama skrivao od poverilaca i gde je, naočigled brojnih prolaznika, sebi pucao u glavu i to ispred Skupštine. Kod Ševera je nađeno oproštajno pismo, u kom je naveo da se na ovaj korak odlučio iz privatnih problema. Policija je posumnjala da su ubistvo Ilića i samoubistvo Ševera povezani, jer su se poznavali, a to je potvrdilo i balističko veštačenje koje je pokazalo da su obojica usmrćena iz istog oružja.\nUbica ranije hapšen\nŠever je bio dobro poznat, i to po privrednom kriminalu, ali i imovinskim deliktima. Svojevremeno je hapšen jer je građane prevario za ogromne novčane iznose. Ubijeni Ilić je od 1997. radio na Fakultetu za fizičku kulturu kao vanredni profesor, ali mu je u oktobru Senat Univerziteta u Beogradu poništio doktorat zbog plagiranja.


Masovne demonstracije u Kairu\nDemonstracije protiv egipatskog predsednika Mohameda Morsija na trgu Tahrir, 30. juni, 2013.\nOrganizatori današnjih protesta tvrde da je preko 22 miliona gradjana potpisalo njihovu peticiju zahtevajući da Morsi podnese ostavku\nOgroman broj gradjana okupio se danas u glavnom gradu Egipta, Kairu, radi rivalskih demonstracija u znak protivljenja, odnosno podrške islamističkom predsedniku Mohamedu Morsiju, na godišnjicu inauguracije prvog egipatskog lidera izabranog na slobodnim izborima.\nNa današnjim skupovima hiljade sekularnih i liberalnih opozicionih aktivista ispunile su su trg Tahrir u Kairu, mašući egipatskim zastavicama i uzvikujući slogane kojima se zatheva Morsijeva ostavka. Demonstranti ga optužuju da nastoji da monopolizuje vlast uz pomoć svog pokreta Muslimansko bratstvo i da ne uspeva da popravi posustalu egipatsku ekonomiju.\nU drugom delu Kaira, Morsijevi islamistički sledbenici su se okupili oko jedne džamije u blizini predsedničke palate. Opozicioni aktivisti su planirali da marširaju na palatu kasno danas. Ulice Kaira su bile neuobičajeno mirne za početak radne nedelje jer su mnogi stanovnici ostali kod kuće, u strahu da bi moglo doći do nasilne konfrontacije izmedju rivalskih grupa.\nOrganizatori oba skupa su saopšili da žele da njihovi sledbenici ostanu mirni.\nMorsi je odbacio zahteve opozicije da podnese ostavku jer su mu ostale tri godine mandata. U intervjuu za britanski dnevnik Gardijan, objavljenom danas, Morsi je rekao da bi ukoliko on popusti pod pritiskom novi predsednik mogao biti suočen sa sličnim zahtevima opozicije da podnese ostavku nakon „nedelju ili mesec dana.“


Drama u Humskoj - Partizanov apel državi! - Sportske.net\nDrama u Humskoj - Partizanov apel državi!\nKošarkaški klub Partizan uputio javno pismo Ministarstvu omladine i sporta Alisi Marić, postavljajući pitanje da li je neminovno da se ugasi još jedan simbol evropskih uspeha našeg sporta, zbog dramatične situacije u kojoj se nalazi.\nU ime aktuelnog šampiona Srbije i regionalne ABA lige pismo je potpisao predsednik kluba Predrag Danilović, koji se istim povodom obratio novinarima na izuzetno posećenoj konferenciji za novinare.\nDanilović je upozorio da Partizan u ovom trenutku nije u stanju da se takmiči ni na domaćoj, ni na evropskoj sceni.\nJavno pismo Partizana ministarki sporta i omladine Alisi Marić prenosimo u celini.\n''Potpuno svesni teške ekonomske situacije u kojoj se nalazi država, privredni subjekti, svi građani, obraćamo Vam se ovim putem da ukažemo na bezizlaznu i dramatičnu situaciju u kojoj se danas nalazi KK Partizan.\nKošarkaški klub Partizan je najuspešniji košarkaški klub u državi i regionu i jedna od najuspešnijih sportskih organizacija u zemlji. U svojoj bogatoj istoriji, dugoj više od šest decenija KK Partizan je osvojio čak 43 trofeja. Crno-beli košarkaši 20 puta su osvojili trofej prvaka države, 13 puta nacionalni Kup, tri puta su bili pobednici evropskog Kupa "Radivoja Koraća", a prvaci Jadranske lige, najbolji u regionu, čak šest puta.\nNajsajniji trofej u bogatoj klupskoj riznici, titula pravaka Evrope, osvojena je u Istanbulu 1992. godine. Pored uspeha koji su klubu iz Humske donosili titule, postoje i oni koji se mogu izjednačiti sa osvojenim trofejima, velikim uspesima. Beogradski crno-beli su bili učesnici četiri fajnal-fora najelitnijeg evropskog klupskog takmičenja, Gan 1988, Istanbul 1992, Barselona 1998 i Pariz 2010.\nKK Partizan je izrastao u najpoznatije košarkaško ime sa naših prostora, sa velikim ugledom u evropskim i svetskim okvirima. Ni jedan evropski klub nije dao toliko igrača najjačoj ligi na svetu NBA, kao beogradski crno-beli, a košarkaši koji su nosili dres Partizana uvek su bili znak prepoznavanja zemlje višestrukih evropskih i svetskih prvaka.\nPored velikog doprinosa igrača koji su ime Partizana nosili ponosno u svet, nemerljiv doprinos su dali treneri evropskog i svetskog renomea, profesor Aleksandar Nikolić, Dušan Ivković, Željko Obradović, Ranko Žeravica, Duško Vujošević...\nNa današnji dan KK Partizan nije u stanju da se takmiči u domaćoj ligi, Jadranskoj, niti da učestvuje u najprestižnijem klupskom košarkaškom takmičenju - Evroligi.\nPoštovana gospođo Marić, država i društvo u celini treba da se odredi da li KK Partizan kao društveno-sportska organizacija koja nije u privatnom vlasništvu treba ovoj državi i društvu kao takav, ili je neminovno da se ugasi još jedan simbol evropskih uspeha našeg sporta i reprezentativni ambasador Srbije u celom svetu''.


Oni koji govore dva jezika različito rešavaju matematičke probleme – Borba\nIntuicija omogućava mozgu da prepozna brojeve do četiri. Međutim, način rešavanja matematičkog problema zavisi od jezika.\nOva činjenica zainteresovala je istraživače sa Univerziteta Luksemburg da istraže kako na aritmetičke vještine utiče jezik kojim se služe bilingvalne osobe.\nU dva različita zadatka koja su data ispitanicima, traženo je da test sastavljen od jednostavnih i složenih matematičkih zadataka riješe na oba jezika.\nI dok su jednostavne zadatke podjednako uspješno riješili na oba jezika, više vremena bilo im je potrebno za rešavanje komplikovanijih zadataka na francuskom, ali su i više grešaka pravili nego u indentičnom testu datom na njemačkom.\nNjihova aktivnost mozga praćena je funkcionalnom magnetnom rezonancom. Rezultati su pokazali da su različiti djelovi mozga bili korišćeni prilikom rešavanja problema na različitim jezicima.\nNa primjer, prilikom rešavanja jednostavnog zadatka na njemačkom, bio je aktivan mali dio lijevog temporalnog režnja, dok je prilikom rešavanja složenijeg problema na francuskom jeziku bio aktivan dio mozga koji obrađuje vizuelne informacije.\nIstraživači su na osnovu toga zaključili da je potreban dodatni napor kako bi ispitanici riješili matematičke probleme koji nisu zadati na maternjem jeziku.\nRezultati istraživanja jasno pokazuju da su jezici u direktnoj vezi sa računskim operacijama, ističe autor studije.\nPotrošio 35 hiljada evra kako bi izgledao kao Instagram filter


Članovi Opštinske organizacije penzionera učestvovali na Olimpijadi trećeg doba\nU konkurenciji 208 ekipa palančani su zauzeli 74. mesto\nOd 30. septembra do 4. oktobra u Vrnjačkoj Banji, održana je 9. Olimpijada sporta, zdravlja i kulture trećeg doba na kojoj su učestvovali članovi Opštinske organizacije penzionera Palanke. Sam događaj otvorio je Ministar omladine i sporta, Vanja Udovičić, a među 1200 učesnika iz nekoliko zemalja sveta na Olimpijadi trećeg doba nastupilo je 4 takmičara iz Palanke.\nOni su se takmičili u četri discipline i zauzeli su 74. mesto od ukupno 208 ekipa koliko je učestvovalo na ovoj tradicionalnoj manifestacije. Na Olimpijadi trećeg doba nastupili su Slobodan pantić, predsednik Opštinske organizacije penzionera, zatim Vitomir Acić, član, Mica Đurđević, takođe član, i Dragana Mirčevska.\nOlimpijada trećeg doba i ove godine je održana pod sloganom „Važno je učestvovati“, a ujedno je na ovoj manifestaciji obeležen i 1. oktobar, Dan starih lica.\nInače, Opštinska organizacija penzionera tokom čitavog oktobra ima aktivnosti kojima će u okviru meseca starih pomagati svojim članovima, a jedna od tih je i podela humanitarne pomoći za najugroženije penzionere.


Univerzitet u Novom Sadu - UNIVERZITET U NOVOM SADU PRVI PUT NA GLOBALNOJ ŠANGAJSKOJ LISTI MEĐU HILJADU NAJBOLJIH UNIVERZITETA U SVETU\nLista od 501. do 1000. mesta obuhvata univerzitete kandidate za rangiranje u prvih 500 najboljih u svetu (ARWU World Top 500 Candidates 2018). Drugim rečima, Univerzitet u Novom Sadu nalazi se na listi prvih 500 kandidata, a na Šangajskoj listi je jedini pozicioniran iz Srbije pored Univerziteta u Beogradu.\nPored pozicioniranja na globalnoj rang listi najboljih univerziteta, Univerzitet u Novom Sadu je ove godine rangiran i na Šangajskoj listi po sektorima, u ukupno tri oblasti. U oblasti prehrambenih tehnologija je pozicioniran između 101. i 150. mesta, u oblasti veterinarskih nauka između 201. i 300. mesta i u oblasti hemijskog inženjerstva između 401. i 500. mesta.\nKriterijumi koji se uzimaju u obzir prilikom rangiranja univerziteta na Šangajskoj listi su, između ostalog, broj i kvalitet naučnih radova, broj visoko citiranih radova, broj radova u časopisima s visokim impakt faktorom, kao i broj dobitnika Nobelovih nagrada i Fildsovih medalja.\nGlobalna Šangajska lista najboljih univerziteta\nŠangajska lista po akademskim predmetima u 2018.\nUniverzitet u Novom Sadu rangiran je na više svetskih rang lista. Pored pozicioniranja na Šangajskoj rang listi najboljih univerziteta u svetu i po pojedinim naučnim oblastima, Univerzitet u Novom Sadu nalazi se na Lajden rang listi (CWTS Leiden Ranking), gde u 2018. godini zauzima 697. mesto na svetskoj listi i 250. mesto na evropskoj listi, a takođe je rangiran u pojedinim oblastima: u oblasti bioloških i geoloških nauka (395. mesto), matematičkih i računarskih nauka (413. mesto), prirodnih nauka i inženjerstva (631. mesto) i biomedicinskih i medicinskih nauka (722. mesto).\nNa QS rang listi (Quacquarelli Symonds) pozicioniran je u oblasti poljoprivede u šumarstva između 201. i 250. mesta, a nalazi se i na listi EECA University Ranking (Emerging Europe and Central Asia University Rankings) gde je rangiran između 161. i 170. mesta.\nNa Vebometriks rang listi rangiran je na 1093. mestu na globalnom nivou i na 437. mestu na evropskom nivou, dok je na listi Centralne i Istočne Evrope na 43. mestu i na drugom mestu u Srbiji.\nNa URAP globalnoj rang listi po akademskim performansama (University Ranking by Academic Performance – URAP) rangiran je na 860. mestu u svetu i na drugom mestu u Srbiji.


Autobusi | Balkan Transport\nAutobus je motorno putničko vozilo koje služi za javni prevoz većeg broja putnika (obično automobilom nazivamo vozilo koje prevozi do 8 putnika, a od 9 naviše takvo vozilo zovemo autobus). Prelazni modeli između automobila i autobusa sumonovolumen i kombi ili mini-bus.\nPrvi autobus, tada još nazivan omnibus sa motorom na unutrašlje sagorevalje predstavio je Karl Benc 1895. godine, a u pravilnu upotrebu je došao u Londonu 1899. godine. Tada se radilo o vozilima na koje se ne može sa sigurnošću osloniti, naročito zbog jako ograničenog broja putnika (od 10 do 20 osoba). Razvoj je ipak išao dalje i od 1930. godine su autobusi mogli da smeste i 50 ljudi i bili su na razne pogone kao na svetleći plin na naftu ili drveni plin i sl. Ipak glavni razvoj autobusnog saobraćaja zabeležen je posle Drugog svetskog rata kada su se pojavili benzin i nafta kao i kada su se izgradili mnoge saobraćajnice. Posle druge polovone 20. veka autobusi su postepeno preuzimali gradski saobraćaj i tako dopunili tramvajski saobraćaj naročito na linijama koje nisu zahtevale masovni saobraćaj velikog kapaciteta. Za razliku od drugih vrsta saobraćaja autobusi su lako manevrisali i imali su vrlo niska ulaganja za izgradnju linija na kojima su saobraćali tako da su ovakav saobraćaj mogli sebi dozvoljavati i manje veliki gradovi.\nRazlikuju se tri vrste autobusa u zavisnosti od njihove namene:\ngradski autobus namenjen je prevozu putnika na kraćim relacijama. Karakterišu ga dvoja ili više dvokrilnih vrata za ulaz i izlaz putnika, mali broj mesta za sedenje (odnosno veliki broj mesta za stajanje), nemaju veliku maksimalnu brzinu ali zato imaju veća ubrzanja i usporenja u cilju što bržeg prevoza putnika.\nprigradski autobus namenjen je prevozu putnika na dužim relacijama od gradskog autobusa. Karakterišu ga sva sedeća mesta sa malim brojem mesta za stajanje i dvoja vrata za izlaz i ulaz putnika.\nmeđugradski autobus je namenjen za prevoz putnika na dugim relacijama. Karakterišu ga visoka udobnost za putnike (klima, televizija, WC), sva mesta su sedeća, veliki prostor za prtljag putnika, vrata za izlaz i ulaz putnika su uža.\nKombibus je namenjen za prevoz manjeg broja putnika (do deset, ne računajući sedište za vozača) i njihove prtljage. Koriste ga većinom hoteli i aerodromi za prevoz putnika.


Nikola Salapura 04.10.2015 21:10\nBANJALUKA - Preduzeće "Eol prvi" iz Nevesinja, koje je dobilo koncesiju za izgradnju prvog vjetroparka u BiH na planini Trusina, kod Nevesinja, a u koji bi britanska kompanija "Kermas" trebalo da uloži oko 150 miliona maraka, traži produžetak roka izgradnje koji je predviđen koncesionim ugovorom.\nO ovom zahtjevu će konačan stav dati Vlada RS, koja je i dala koncesiju ovom preduzeću, a koje je iz određenih razloga, o kojima su redovno obavještavali resorno Ministarstvo industrije, energetike i rudarstva RS i Komisiju za koncesije RS, došlo u situaciju da kasni u izvršavanju rokova izgradnje, utvrđenih ugovorom o koncesiji.\nIpak, iz resornog Ministarstva su izrazili očekivanje da će koncesionar ubrzanom dinamikom otklanjati te nedostatke, te da bi ovaj vjetropark u tehničkom smislu mogao biti završen 2018. godine.\nZlatko Mandžuka, direktor preduzeća "Eol prvi" iz Nevesinja, rekao je da ova firma kao koncesionar još nije potpisala Ugovor o priključku na mrežu vjetroelektrane "Trusina" sa "Elektroprenosom BiH", a što je, kako kaže, bitan dokument za dalji razvoj i izgradnju Projekta prvog vjetroparka u RS.\n"Razlog za ovo kašnjenje leži u tome što postoje različita stručna mišljenja o temi kako priključiti 'Trusinu' na postojeću mrežu, koja je na tom području u jednom dijelu još tokom rata oštećena", rekao je Mandžuka. On je dodao da "Elektroprenos BiH" i "Elektroprivreda RS" po ovom pitanju imaju različita stručna mišljenja, tako da za sada nema rješenja.\nKako je naveo, njihov stav kao investitora je da se u potpunosti drže rješenja ovog pitanja iz elaborata o priključku "Trusine" na mrežu, koji je "Eol prvi" još u decembru 2013. godine odbranio pred zajedničkom stručnom komisijom "Elektroprenosa BiH" i NOS BiH.\n"Mi se protivimo bilo kakvom drugom rješenju, a posebno onom koje bi zahtijevalo mnogo veća ulaganja u izgradnju priključka u odnosu na rješenje usvojeno tim elaboratom", kazao je on i dodao da je "Elektroprenos BiH" najavio hitan sastanak svih zainteresovanih radi nalaženja rješenja. Naglasio je da su došli u situaciju da kasne u izvršavanju rokova izgradnje, utvrđenih u ugovoru o koncesiji.\n"Rješenje tražimo u produžetku roka izgradnje. Inače na Trusini krajem idućeg mjeseca prestaje građevinska sezona i otvara se tek početkom idućeg proljeća", rekao je Mandžuka. Dodao je da slijede i pregovori o finansiranju i kupovini opreme za vjetroelektranu.\nPodsjetio je da je Vlada RS u decembru 2014. dala odobrenje da firma "Kermas", u vlasništvu Danka Končara, koji živi i radi u Londonu, a porijeklom je sa naših prostora, postane vlasnik 87 odsto udjela u firmi "Eol prvi", čime je ova koncesiona firma dobila dobrog investitora koji će, zajedno sa svojom poslovnom bankom, finansirati izgradnju vjetroparka "Trusina".\nPetar Đokić, ministar industrije, energetike i rudarstva RS, rekao je da je ranije vršeno istraživanje na lokalitetu Trusina, kod Nevesinja, gdje je firmi "Eol prvi" dodijeljena koncesija za izgradnju vjetroelektrane.\n"Nekoliko godina sprovode aktivnosti na realizaciji ovog koncesionog ugovora i oni su u fazi da se spremaju za intenzivniji rad na realizaciji ovog projekta", rekao je Đokić.\nDodao je da je ovo koncesiono preduzeće imalo izvjesnih problema u vlasničkoj stukturi, ali da su ta pitanja razriješena. Takođe, Đokić je rekao da je "Eol prvi" imao i dilema u vezi s generalnim pristupom ovom projektu, ali da očekuje da će oni sve to realizovati ubrzanom dinamikom koja je najavljena sa njihove strane.\n"Imali smo više sastanaka s koncesionarom za taj objekat i očekujem da će u dinamici koju su najavili i koja ih obavezuje ugovorom, pristupiti izgradnji tog objekata. U 2017. godini će biti vrlo konkretnih radova i čak očekujemo da bi Trusina u tehničkom smislu mogla biti završena u 2018. godini", kazao je Đokić.\nInače, prema projekcijama vjetropark "Trusina" će proizvoditi godišnje oko 160.000 megavat-časova struje, što u prevodu znači da će snabdijevati oko 40.000 domaćinstava, ili grad sa oko 160.000 ljudi.\nVlada RS je firmi "Eol prvi" u oktobru 2012. godine dala koncesiju na 30 godina za izgradnju vjetroparka sa 17 turbina na Trusini ukupne instalisane snage od 51 megavat. Visina vjetroturbina biće 84 metra s promjerom krilnog rotora od 112 metara. U Strategiji razvoja energetike u RS do 2030. godine kao najperspektivnije područje za izgradnju vjetroelektrana navedena je upravo istočna Hercegovina, odnosno prostor od Kalinovika do Trebinja. U opštini Nevesinje, na čijem području će se i nalaziti ovaj vjetropark, ranije su kazali da bi izgradnja vjetroparka mogla da bude pokretač razvoja privrede u ovoj opštini, te da se nadaju zapošljavanju privrednih subjekata u izgradnji tog vjetroparka, ali i novim radnim mjestima.